Asuntosijoittaminen osakeyhtiön kautta | Wastelands.fi\nEtusivu / Yleinen / Asuntosijoittaminen osakeyhtiön kautta\nAsuntosijoittaminen osakeyhtiön kautta\nTässä artikkelissa käsitellään vuokranantajuutta ja asuntosijoittamista osakeyhtiön kautta. Lähtökohtaisesti ei ole merkitystä onko vuokranantajana osakeyhtiö vai yksityishenkilö, samat lait ja säännöt pätevät. Sen sijaan vuokrasuhteessa, jossa kumpikin osapuoli on yritys, sopimuksessa voi esiintyä enemmän joustoa. Keskitymme kuitenkin pohtimaan asuntosijoittamista yhtiön kautta rahoituksen ja verotuksen kautta. Asuntosijoittaminen, oli se sitten y-tunnuksen tai henkilötunnuksen alaista, on tietysti aina elinkeinotoimintaa ja myös yksityiset asuntosijoittajat tekevät lähtökohtaisesti melko businessmielisiä päätöksiä.\nYleisesti hyvänä nyrkkisääntönä voidaan pitää ns. kymmenen asunnon sääntöä. Mikäli toimii asuntosijoittajana ja aikoo kasvattaa portfolion yli kymmeneen asuntoon, tulee asuntosijoittaminen yhtiön kautta yleensä järkeväksi. Mikäli olet aloittamassa toimintaa ja pohdit asuntosijoitusyhtiön ja henkilökohtaisen asuntosijoittamisen välillä, mieti kuinka nopeasti aiot kasvattaa salkun yli kymmenen asunnon. Vaikka aloittaisi tyhjästä, mutta tavoitteenasi on nopea kasvu, voit hyvin aloittaa halutessasi suoraan osakeyhtiömuotoisesti. Firman käyttäminen voi kuitenkin vaikeuttaa esimerkiksi rahoituksen saatavuutta.\nMikäli perustat uuden osakeyhtiön vain asuntosijoittamista varten, voi rahoituksen saaminen olla hankalaa. Yritykseltä voidaan helposti edellyttää suurempaa omarahoitusosuutta, omistajan omavelkaista takausta ja jopa suurempaa lainan marginaalia. Siinä missä yksityinen asuntosijoittaja voi saada lainan alle prosentin korolla, yhtiön korko voi olla jopa 2–3 % eli ero rahoituksen hinnassa on merkittävä. Tätä eroa voi tasoittaa tilanne, jossa yhtiö on ollut jo pidempään olemassa, sillä on varallisuutta ja/tai asuntosijoittaminen on yhtiölle vain osa liiketoimintaa – ja pääliiketoiminta tuottaa jo pohjalle positiivista kassavirtaa.\nOsakeyhtiön omistajat voivat itse rahoittaa yhtiötä omista varoistaan ja/tai toimia ostoja varten nostettavan lainan takaajina. Mikäli olet aloittanut toiminnan henkilökohtaisesti omissa nimissä, voit tietyin edellytyksin siirtää sijoitusasuntosi firman taseeseen, ja näin ollen parantaa yhtiön asemaa myös ulkopuolisten rahoittajien, kuten pankkien, silmissä. Helpointa on luovuttaa velaton asunto apporttina osakeyhtiölle. Siirrosta tulee kuitenkin aina maksaa varainsiirtovero. Mikäli kohteesta on jäljellä velkaa, riippuu siirtäminen velan luonteesta. Uudiskohteen taloyhtiölainan osalta siirto on helpompi, myyt asuntosi yhtiöllesi. Pankkilainan ollessa kyseessä, aiemmin mainitut uuteen yritykseen liittyvät rahoituksen ongelmat voivat estää koko kaupan.\nRahoituksen saamisen lisäksi suurimpia eroja yksityisen ja yrityksen kautta toimivan asuntosijoittajan välillä on verotus. Henkilöverotuksessa vuokratulo on pääomatuloa, joten sen vero on siis 30 % 30.000 €/vuosi asti ja 34 % 30.000 euroa ylittävältä osalta. Pääomatulon verotusta laskettaessa huomioidaan kaikki pääomatulot kuluvana vuonna. Vuokranantajan omassa verotuksessa asunnon vuokraustoiminnasta aiheutuneet kulut voi vähentää vuokratulojen verotuksessa, kunhan asunto on otettu vuokrauskäyttöön. Et voi siis ostaa asuntoa ja vähentää kuluja ennen ensimmäisen vuokrasopimuksen alkamista – sen sijaan voit vähentää verotuksessa sellaiset kulut, jotka syntyvät vuokralaisten välissä. Yritys voi sen sijaan vähentää kaikki tulonhankintaan kuuluvat menot verotuksessaan myös ennen ensimmäistäkään vuokralaista.\nMuista, että vuokraustoiminta on lähtökohtaisesti arvonlisäverotonta toimintaa, joten esimerkiksi remonttikustannusten arvonlisäveroa ei voi myöskään vähentää edes yrityksen verotuksessa. Yritys ei voi myöskään hyödyntää yksityishenkilön tavoin hankintameno-olettamaa tai yksityishenkilön myyntivoiton verovapautta (edellyttää, että yksityishenkilö on asunut itse asunnossa vähintään kaksi vuotta) vaan verotus lasketaan aina asianmukaisesti pidetystä kirjanpidosta. Myös kirjanpitovelvollisuus tuo asuntosijoittamiseen yrityksen kautta ylimääräistä vaivaa ja kustannuksia.\nKoska asuntosijoittamista kannattaa tehdä osakeyhtiön kautta\nKuten edellä todetaan, asuntosijoittamista kannattaa harkita tehtäväksi osakeyhtiön kautta, mikäli omistaa kaksinumeroisen määrän asuntoja, tai aikoo kasvattaa toimintaansa sille tasolle suhteellisen nopeasti. Tätä kysymystä voi lähestyä myös oman henkilöverotuksen kautta, mikäli pääomatulot ylittävät 30.000 € vuodessa, veroprosenttikin nousee jo 34 prosenttiin. Osakeyhtiö maksaa tuloksestaan ”vain” 20 % yhteisöveron. Toisaalta tässä kohtaa varat ovat yrityksen, eivät asuntosijoittajan eli yrityksen omistajan omaisuutta. Mikäli tarkoitus on kasvattaa asuntosijoitussalkkua eikä nostaa voittoja heti ulos, osakeyhtiö voisi olla hyvä ratkaisu. Nostettaessa rahaa ulos yrityksestä, se on maksettava omistajalle joko palkkana ja/tai osinkona eli siitä on samalla maksettava joko pääomatulo- tai ansiotuloveroa.\nMikäli listaamattomalle yritykselle on vuosien varrella kertynyt varallisuutta, omistaja voi nostaa ns. pääomatulo-osinkoa enintään 8 %yhtiön matemaattisesta arvosta eli käytännössä nettovarallisuudesta. Jos osinkoa nostaa max. 150.000 €, suoritetaan 7,5 % ennakonpidätys ja sen yli menevältä osuudelta 28 % ennakonpidätys. Kun pääomatulo-osinko on enintään 150.000 euroa, siitä 25 % on veronalaista pääomatuloa ja 75 % verotonta tuloa. Osingon 150.000 euroa ylittävästä osasta 85 % on veronalaista pääomatuloa ja 15 % verotonta tuloa.\nVerotuksen lisäksi muita vaikuttimia asuntosijoittamiseen yhtiön kautta voivat olla käytännö syyt. Vaikka osakeyhtiölaki tuo mukanaan kirjanpitovelvollisuuden ja lisää hallintoa, on se huomattavasti helpompaa kuin jos haluatte sijoittaa asuntoihin isommalla porukalla. Monen yksityishenkilön asuntosijoittaminen kollektiivina on monella tapaa hankalaa, lainaa varten tarvitaan useita allekirjoituksia, työnjaosta pitää sopia ja tarvittavat valtakirjat tehtävä. Osakeyhtiöllä voi olla useita osakkaita, toimitusjohtaja ja tarvittava määrä nimenkirjoitusoikeutettuja (esim. hallituksen puheenjohtaja sekä rivijäsenet ja erikseen nimetyt prokuristit), jotka voivat hoitaa asioita yksinkin.\nJos asunto- tai kiinteistösijoitustrategiana on sijoittaa korkean riskin ja tuoton kohteisiin, kalliimpi rahoituskaan ei välttämättä ole ongelma – lisäksi osakeyhtiöllä sijoituksen riski voidaan rajata osakeyhtiöön ja sen pääomaan eivätkä riskit näin tuo asuntosijoittamisen riskejä sijoittajan muun varallisuuden uhaksi. Siinä missä ensimmäisen kymmenen asunnon lainat voi olla helpompi (ja halvempi) saada henkilökohtaisiin nimiin, tämä tilanne voi myös kääntyä päälaelleen, kun mennään tämän maagisen kymmenen rajan yli. Henkilöasiakkaalla voi tulla pankissa jo lainakatto vastaan, kun hyvin hoidetulla osakeyhtiöllä, jonka kannattavuus ja kassavirta ovat kunnossa, rajoja ei käytännössä ole.\nYhteenvetona, kummassakin tavassa on hyvät ja huonot puolensa. Jos harkitset asuntosijoittamisen aloittamista, älä tee tästä kynnyskysymystä vaan tärkeintä on aloittaa! Voit hyvin harjoitella asuntosijoittamista kevyesti yksityishenkilönä ja perustaa halutessasi osakeyhtiön myöhemmin, on täysin tavallista, että kokeneelle asuntosijoittajalla on asuntoja sekä henkilökohtaisessa omistuksessa että yhtiön nimissä.\nKaikki oikeudet pidätetään. © Wastelands.fi


Napakivi möllöttää jossain Lammin itäpuolella omassa ylhäisessä yksinäisyydessään.Että Herra Sebaot vielä kerran antoi käsiini suuren oivalluksen joka tietenkin pusketaan kirjaksi ja syysmarkknoille. Kyse on näistä oudoista megaliittikivistä jotka yksinään seisovat tuolla mettiköissä kaukana kaikesta. teen tässä nyt vähän yleiskatsausta miten allekirjoittanut ne tulkitsee.\n"Täällähän se on auton vieressä". Vaimo siinä soittaa turhautuneena kun olen kadonnut lepikkoon ja haahuillut siellä täällä etsimässä Napakiveä. Paarmat viuhuu ympärillä kiukkuisesti, helle on tappava ja joka puolella on vain nuorta koivua joka estää kaiken näkyvyyden. Ollaan tapansa mukaan jossain tukkitiellä, seudulla jossa ei asu ketään ja kartta osoittaa lähimmän rakennuksen kesämökiksi.\nTämähän näiden megaliittikivien ongelma onkin, ne sijaitsevat kaukana vähän kaikesta, ja edes järvenrantaa harvoin on mailla halmeilla. Miksi ne sijaitsevat yleensä keskellä ei-mitään, sillä kivikaudellahan asuttiin rannoilla ja vesistöjen sokkeloissa. Syy on varsin yksinkertainen - ne saattavat olla niin kertakaikkisen vanhoja, että vesi on aikaa sitten paennut niiden lähettyviltä ja vienyt ihmisetkin mukanaan.\nja nyt puhutaan siiis vanhoista jutuista, siis todella vanhoista. Niin vanhoista että oikein huimaa. GTK on julkaissut Maankamara-ohjelman josta näkee muinaisrannat. Siis heti kun ohjelmaa oppii käyttämään, minä ja tietotekniikka takaa että itseltäni meni alun toista viikkoa päästä siitä jyvälle, mutta se kannatti. Sillä muinaisranta kertoo että paikalla missä olin läkähtyä helteeseen, on ollut ammoin pieni saari. Luoto pikemmin.\nPaikka jossa napakivi on sijainnut, paljastuu muinaiseksi pikkusaareksi, tai pikemmin kallioluodoksi...\nLuultavasti avokalllioinen pieni nyppylä , luoto kaukana kaikesta jonne ovat asiakseen ottaneet roudata moisen kivihärpäkkeen. Tohdin epäillä onko se edes alkujaan tuolta luodolta vaan roudattu merimerkiksi kauempaa. Ei se niin iso ole, etteikö sitä saisi sinne jäitä pitkin. Selvästi se on todellakin merimerkki jonka näkee katsomalla muinaista rantaviivaa isommalla perspektiivillä.\nAmmoin napakivi on seistä jököttänyt keskellä avomerta kuin ohjatakseen merenkävijöitä...\nEn epäile yhtään etteivätkö rakentajat ole olleet nykyisen Sysmän alueelta jossa sijaitsee identtinen sisarus eli Sysmän liikkuvakivi siinä Onkiniemen kohdalla. Sitä en lähde arvailemaan miksi molemmat kivet esittävät karhua, sillä karhu ei oikein istu tuonne luotojen ja avomerien maastoon? Jääkarhu? Vai joku ihmeen merimursu?\nSysmän Liikkuvakivi on Napkiven sisarus. Kuvasta ei oikein välity karhumainen muoto, tuli vähän huono kuva.\nKartta osoittaa että se on muinainen kyläkunta tai satama ja mahdollisesti molempia. Vaan koska? Periaatteessa nämä saaret ovat supra-akvaattisia saarelmia, eli vastaavat ylintä mahdollista rantaviivaa. Vaikka itse kallistun ancylusjärven aikoihin 8900-7200 eaa eli vähän saatanan kauan sitten, ne voivat olla jopa vanhempia. Takaraja on jossakin Baltian jääjärven ajoissa 12 500 – 9300 eaa. Voitte varmaan tästä ymmärtää että vaikka Sysmän kohdilla on saattanut olla vilkaskin asutus. ei siitä ole jäänyt jäljelle kuin kivirohjake. Olemme jossakin alkusuomalaisuuden syvimmässä ytimessä, ajanjaksossa jonne arkeologinenkin aikajana yltää vain heikosti ja kurottamalla.\nSysmän Liikkuvakivi on sekin sijainnut rantaviivalla - tai pikemmin keskellä rannikkokylää - ilmeisemmin viimeistään Ancyluksen ja Litorinan välimaastossa. Huh, mitä ajanjaksoja.\nLaajempi kuva silloisesta miljööstä...\nNapakivi ja Liikkuvakivi samalla elinpiirillä.\nMuinaisrantoja seuraamalla näkee että megaliitit ovat pitkäkestoinen traditio. haluan ottaakin tähän erään ratkaisun, sillä mehän olemme ihmetelleet kivisten megaliittien seassa selkeitä porrasrakennelmia. Portaat kun eivät oikein istu animistiseen toteemiuskontoon vaan edustavat temppelimäisine ajatuksineen pikemmin korkeakulttuurista ajattelua. Vai olemmeko tyystin aliarvioineet koko muinaisuuden?\nPalstallamme TeemuA julkisti kuvan Majakivestä joka sijaitsee Eliimäki-Anjala -tien varressa ja jossa megaliittikivi on tuettu portailla.\nPortaat? Siis saakutti soikoon portaat! Kiviportaita jo Litorinameren aikaan. Aikana jolloin vasta kvartsipistimiä osattiin nippa nappa rakentaa?\nKun asiaa katsoo rantaviivan kohdilta, siinä näkyy kapea salmi joka erottaa kaksi saarta toisistaan. Onko kyseessä jokin siltarakennelma? Satamarakennelma kai olisi loogisempi valinta ja jo maastonmuodosta näkee että satama on sijainnut hyvässä katveessa jossa edessä oleva saari tarjoaa hyvän poukaman.\nMajakivi on sijainnut salmen kapeimmassa osassa.\nLaajempi kuva joka esittelee ilmeisemmin Litorinameren aikaista rantaviivaa.\nYhtä kaikki, olemme raottamassa tyystin tuntemattoman aikakauden ja vielä tuntemattomamman kulttuurin saloja. Ei ole montaa vuotta kun itsekin vielä uskoimme että nämä ovat jääkauden tekosia, ja 99% suomalaisista uskoo vieläkin niin.


HALSUAN SEURAKUNTA KOKOUSKUTSU/ASIALISTA 12/2020 Seurakuntaneuvosto - PDF Ilmainen lataus\nHALSUAN SEURAKUNTA KOKOUSKUTSU/ASIALISTA 12/2020 Seurakuntaneuvosto\nDownload "HALSUAN SEURAKUNTA KOKOUSKUTSU/ASIALISTA 12/2020 Seurakuntaneuvosto"\n1 HALSUAN SEURAKUNTA KOKOUSKUTSU/ASIALISTA 12/2020 Seurakuntaneuvosto AIKA Keskiviikko klo PAIKKA Seurakuntatalo, Perhontie 24 Halsua KOKOUSASIAT 95 Kokouksen avaus, laillisuus ja päätösvaltaisuus 96 Pöytäkirjan tarkastajien valinta ja pöytäkirjan nähtävillä pitäminen 97 Työjärjestyksen hyväksyminen 98 Kanttori Anni-Mari Kentalan virkavapaa-anomus 99 Halsuan seurakuntaneuvoston lausunto talousarviosta vuodelle Halsuan seurakuntaneuvoston lausunto Kokkolan seurakuntayhtymän hallintojohtajan valintaan 101 Halsuan seurakunnan johtoryhmä 102 Halsuan seurakunnan nimenkirjoitusoikeus 103 Kolehtisuunnitelma vuodelle Muut mahdolliset asiat 105 Tiedoksi 106 Oikaisuvaatimusohjeet ja valitusohje 107 Kokouksen päättäminen Juha Karhulahti puheenjohtaja\n2 2 HALSUAN SEURAKUNTA PÖYTÄKIRJA 12/2020 Seurakuntaneuvosto AIKA Keskiviikko klo PAIKKA Seurakuntatalo, Perhontie 24 Halsua LÄSNÄ Varsinaiset jäsenet Karhulahti Juha Hietalahti Paavo Jyrkkä Kari Karhukorpi Seija Koskela Tiina Mikkonen Hannu Ylikoski Aino-Maija Varajäsenet Poissa Marjusaari Teemu Liedes Sonja puheenjohtaja varapuheenjohtaja Muut: Kentala Jenni sihteeri Pöytäkirja käsittää pykälät\n3 NÄHTÄVILLÄOLOTODISTUS Pöytäkirja on ollut yleisesti nähtävänä Halsuan seurakunnan kirkkoherranvirastossa Kirkkoherra Juha Karhulahti Ilmoitus pöytäkirjan nähtävillä olosta on ollut Halsuan seurakunnan kirkkoherranvirastossa Toimistosihteeri Jenni Kentala\n4 Kirkkoherra Juha Karhulahti piti alkuhartauden. 95 / 2020 KOKOUKSEN AVAUS, LAILLISUUS JA PÄÄTÖSVALTAISUUS Puheenjohtaja avaa kokouksen. Seurakuntaneuvosto on päätösvaltainen, kun enemmän kuin puolet jäsenistä on saapuvilla. Kokouskutsu lähetettiin jäsenille Puheenjohtaja avasi kokouksen Kokous on laillinen ja päätösvaltainen. 96 / 2020 PÖYTÄKIRJAN TARKASTAJIEN VALINTA JA PÖYTÄKIRJAN NÄHTÄVILLÄ PITÄMINEN Seurakuntaneuvosto valitsee kokoukselle kaksi pöytäkirjantarkastajaa. Pöytäkirja tarkistetaan kokouksen jälkeen ja pidetään nähtävillä kirkkoherranviraston aukioloaikana. Nähtävillä pidosta ilmoitetaan kirkkoherranviraston ilmoitustaululla. Pöytäkirjantarkastajiksi valittiin Kari Jyrkkä ja Seija Karhukorpi. 97 / 2020 TYÖJÄRJESTYKSEN HYVÄKSYMINEN Esitys: Hyväksytään esityslista työjärjestykseksi. Esityslista hyväksyttiin työjärjestykseksi. 98 / 2020 KANTTORI ANNI-MARI KENTALAN VIRKAVAPAA-ANOMUS Halsuan seurakunnan kanttori (virka 50 %) Anni-Mari Kentala on hakenut virkavapaata väliselle ajalle opintoja ja musiikin opetuksen tehtäviä varten. Seurakuntaneuvosto on myöntänyt kokouksessaan virkavapaudet väliselle ajalle sekä väliselle ajalle. Uusi virkavapausanomus on tehty niin että virkavapaus kestäisi yhtenäisesti välisen ajan. Virkavapaus on tärkeä seurakunnan kanttorin opintojen kannalta ja Halsuan seurakunnassa kanttorin sijaisuudet järjestyvät tällä hetkellä joustavasti. liite A/ 98 Kirkkoherran esitys: Seurakuntaneuvosto myöntää kanttori Anni-Mari Kentalalle virkavapaan anomuksen mukaisesti väliselle ajalle.\n5 5 Myönnetään Anni-Mari Kentalalle virkavapaa anomuksen mukaisesti väliselle ajalle. 99 / 2020 HALSUAN SEURAKUNTANEUVOSTON LAUSUNTO TALOUSARVIOSTA VUODELLE 2021 Kokkolan seurakuntayhtymän yhteinen kirkkoneuvosto on laatinut yhtymän yhteisen talousarvion vuodelle 2021, johon sisältyvät jäsenseurakuntien talousarviot. Ennen kuin yhteinen kirkkovaltuusto käsittelee vuoden 2021 talousarvion, seurakuntaneuvostot antavat sitä koskevat lausunnot yhteiselle kirkkovaltuustolle. YKN / 2020 VUODEN 2021 TALOUSARVIO Valmistelija hallintojohtaja Helinä Marjamaa Jokaista varainhoitovuotta varten on seurakuntayhtymälle hyväksyttävä talousarvio viimeistään edellisen vuoden joulukuussa. Varainhoitovuosi on kalenterivuosi. Talousarvion hyväksymisen yhteydessä yhteisen kirkkovaltuuston on hyväksyttävä myös vähintään kolmea vuotta koskeva toiminta- ja taloussuunnitelma. Talousarviovuosi on toiminta- ja taloussuunnitelman ensimmäinen vuosi (KJ 15:1 3). Talousarvio on laadittu siten, että viranhaltijat, johtokunnat ja seurakuntaneuvostot ovat tehneet esityksensä yhteisen kirkkoneuvoston antamia talousarvion kehyksiä ja ohjeita noudattaen. Talousarvion 2020 kokonaistuotot ovat yhtensä 12,9 milj. euroa. Toimintatuottoja arvioidaan kertyvän pari miljoonaa, kirkollisverotuloja 9,9 milj. euroa ja valtionrahoitusta noin miljoona euroa. Verotulojen osuus kokonaistuotoista on 77 prosenttia. Kirkollisverotulojen arvioidaan laskevan ensi vuonna 2,5 prosenttia. Metsätalouden tuottoja on budjetoitu euroa. Toimintakulut ovat 10,9 milj. euroa, josta henkilöstökulujen osuus on 65 prosenttia. Poistojen määrä euroa on huomattavan suuri, kun otetaan huomioon vuosikatteen määrä euroa. Investointeihin on varattu 1,903 milj. euroa. Suurin investointi on krematorion rakentaminen. Investointisuunnitelmassa on varattu määräraha myös Lohtajan seurakuntakotiin liittyviin muutostöihin. Vuoden 2019 talousarvion käsittelyn yhteydessä todettiin, että Kiinteistöjohtokunta on kokoontunut ennen yhteisen kirkkovaltuuston kokousta ja ehdottaa, että Lohtajan uuden seurakuntakodin rakennushanke jäädytetään toistaiseksi kustannussyistä. Hankkeen valmistelua jatketaan uudella valtuustokaudella. Investointi siirretään vuodelle Nykyisen Seurakulman vuokrasopimusta jatketaan. Keskustelun jälkeen päätettiin yksimielisesti, että kustannusennusteen johdosta Lohtajan seurakuntakodin rakentamisprojektia jatketaan seuraavalla valtuustokaudella. Lisäksi nykyistä vuokrasopimusta jatketaan.\n6 Seurakulman vuokrasopimusta on jatkettu ja selvitetty erilaisia vaihtoehtoja seurakuntakodiksi. On todettu, että uuden rakentaminen tulee liian kalliiksi ja Seurakulman laajentamisesta samassa kiinteistössä oleviin tiloihin luovuttiin. Yhteinen kirkkoneuvosto päätti vuokrata Lohtaja-talon Kokkolan kaupungilta seurakunnan toimintaa varten. Vuoden 2021 tuloksen arvioidaan olevan noin euroa alijäämäinen. Hallintojohtajan esitys: Yhteinen kirkkoneuvosto Liite A/ 192 talousarvio ehdottaa, että yhteinen kirkkovaltuusto vahvistaa vuoden 2021 talousarvion, 2. oikeuttaa taloustoimiston tekemään talousarvioon tarvittaessa pieniä teknisiä tarkistuksia, 3. pyytää seurakuntaneuvostojen lausunnot talousarviosta mennessä. Ennen päätöksentekoa hallintojohtaja esitteli vuoden 2021 talousarvioehdotus. Keskustelun jälkeen hallintojohtajan esityksen kohdat 1 3 hyväksyttiin yksimielisesti. YKN laatima talousarvio 2021 on lähetty Halsuan seurakuntaan Liite 2. (lähetetty seurakuntaneuvoston jäsenille sähköpostilla ja jaetaan tarvittaessa kokouksessa tulostettuna.) 6 Kirkkoherran esitys: Halsuan seurakuntaneuvosto käsittelee talousarvion ja esittää sen hyväksymistä Kokkolan seurakuntayhtymän yhteiselle kirkkovaltuustolle. Liite A / 99 Halsuan seurakuntaneuvosto käsitteli talousarvion ja esittää sen hyväksymistä Kokkolan seurakuntayhtymän yhteiselle kirkkovaltuustolle. 100 / 2020 HALSUAN SEURAKUNTANEUVOSTON LAUSUNTO KOKKOLAN SEURAKUNTA- YHTYMÄN HALLINTOJOHTAJAN VALINTAAN Yhteinen kirkkoneuvosto on käsitellyt hallintojohtajan viranvalintaa kokouksessaan Seurakuntaneuvostoilta on pyydetty lausunnot hallintojohtajan valinnasta mennessä.\n7 7 Hallintojohtajan esitys: Valmistelija henkilöstöpäällikkö Kristina Holm YKN / 2020 HALLINTOJOHTAJAN VIRAN VALINTAPROSESSI Uudelleen avoinna olleen hallintojohtajan viran hakuaika päättyi Määräaikaan mennessä saatiin yhteensä 20 hakemusta, liite A/ 168. Viran kelpoisuusehtona on virkaan soveltuva ylempi korkeakoulututkinto, kokemus johtamisesta ja taloudesta sekä toisen kotimaisen kielen erinomainen ja toisen ainakin tyydyttävä suullinen ja kirjallinen taito. Seurakuntatoiminnan ja - hallinnon tuntemus katsotaan eduksi. Valitun tulee olla evankelisluterilaisen kirkon konfirmoitu jäsen. Virka täytetään tai sopimuksen mukaan. Ennen työn aloittamista valitun on esitettävä hyväksyttävä lääkärintodistus terveydentilastaan. Virassa noudatetaan kuuden kuukauden koeaikaa. Hakijoista kuusi kutsuttiin pidettyyn haastatteluun. Heistä kaksi perui tulonsa ja neljää haastateltiin. Kolmesta päätettiin pyytää soveltuvuusarvioinnit. Soveltuvuusarvioinnin palaute saadaan yhteisen kirkkoneuvoston kokouksessa , jolloin myös yhteinen kirkkoneuvosto tekee ehdotuksen virkaan valittavasta henkilöstä. Tästä ehdotuksesta pyydetään seurakuntaneuvostojen lausunnot 5.11 mennessä. Yhteinen kirkkoneuvosto tekee esityksen valittavasta henkilöstä yhteiselle kirkkovaltuustolle Yhteinen kirkkovaltuusto valitsee hallintojohtajan Konstituutti Oy:n erikoispsykologi Merja Lehtomaa esittelee kokouksessa soveltuvuusarvioinnin tuloksia. Yhteinen kirkkoneuvosto 1. tekee ehdotuksen virkaan valittavasta henkilöstä ja mahdollisesti varalle valittavasta henkilöstä, 2. pyytää seurakuntaneuvostojen lausunnot ehdotuksesta mennessä. Ennen päätöksentekoa erikoispsykologi Merja Lehtomaa Konstituutti Oy:stä esitteli soveltuvuusarvioinnin tuloksia. Keskustelun jälkeen päätettiin yksimielisesti ehdottaa, että hallintojohtajan virkaan valitaan HTM, MBA Anne Jokela. Ketään ei ehdoteta valittavaksi varalle. Seurakuntaneuvostojen lausunnot pyydetään mennessä.\n8 8 Halsuan seurakuntaneuvostolle on lähetetty lausuntopyyntö hallintojohtajan viran täyttämiseen liittyen. Kirkkoherran esitys: Seurakuntaneuvosto kannattaa yhteisen kirkkoneuvoston esitystä Anne Jokelan valinnasta Kokkolan seurakuntayhtymän hallintojohtajan virkaan. Seurakuntaneuvosto päätti kannattaa yhteisen kirkkoneuvoston esitystä Anne Jokelan valinnasta Kokkolan seurakuntayhtymän hallintojohtajan virkaan. 101 / 2020 HALSUAN SEURAKUNNAN JOHTORYHMÄ Halsuan seurakunnan hallintoa johtaa seurakuntaneuvosto. Hengellisen toiminnan tueksi se on perustanut vastuuryhmiä. Seurakuntaneuvoston kokoukseen tulevia asioita valmistelee ja niiden täytäntöönpanoa toteuttaa johtoryhmä. Siihen ovat kuuluneet kirkkoherra (1), seurakuntaneuvoston varapuheenjohtaja (1), yhteisen kirkkoneuvoston jäsen (1) sekä yhteisen kirkkovaltuuston jäsenet (3). Koska samoja henkilöitä on useammissa hallintotehtävissä niin meidän tämän hetkisen johtoryhmän koko yhteensä 4 jäsentä. Kirkkoherran esitys: Seurakuntaneuvosto vahvistaa johtoryhmän kokoonpanon niin, että siihen kuuluvat kirkkoherra, seurakuntaneuvoston varapuheenjohtaja, yhteisen kirkkoneuvoston jäsen sekä yhteisen kirkkovaltuuston jäsenet. Seurakuntaneuvosto vahvisti johtoryhmän kokoonpanon kirkkoherran esityksen mukaan. Johtoryhmään kuuluu kirkkoherra, seurakuntaneuvoston varapuheenjohtaja, yhteisen kirkkoneuvoston jäsen sekä yhteisen kirkkovaltuuston jäsenet. 102 / 2020 HALSUAN SEURAKUNNAN NIMENKIRJOITUSOIKEUS Halsuan seurakunta liittyi Kokkolan seurakuntayhtymän jäsenseurakunnaksi vuoden 2020 alusta lähtien. Yhtymän jäsen seurakuntien osalle ei tule paljon sopimusten tekimistä eikä niiden allekirjoittamista, sillä yhtymän vastuulla on talouden ja kiinteistöjen hoitaminen. Sopimuksia tulee kuitenkin tehtäväksi myös jäsenseurakunnan osalle esim. lähettisopimuksia tai muuta vastaavaa. Sopimusten allekirjoittamista varten on hyvä, että seurakuntaneuvosto vahvistaa nimenkirjoitusoikeuden viranhaltijalle. Kirkkoherran esitys: Seurakuntaneuvosto vahvistaa nimenkirjoitusoikeuden virassa olevalle kirkkoherralle.\n9 9 Seurakuntaneuvosto päätti vahvistaa nimenkirjoitusoikeuden virassa olevalle kirkkoherralle. 103 / 2020 KOLEHTISUUNNITELMA 2021 Seurakuntaneuvosto vahvistaa yhtymän jäsenseurakunnan kolehtisuunnitelman (KJ 2:8 ). Kolehtisuunnitelman runkona ovat kirkkohallituksen määräämät yleiset kolehtikohteet (KL 22: 2, 9) sekä tuomiokapitulin määräämät hiippakunnalliset kolehtikohteet. Vapaiksi jäävien pyhäpäivien kolehtikohteet valitaan seurakunnassa. Halsualla kolehteja osoitetaan yhteisvastuukeräykselle, oman seurakunnan eri työmuodoille, nimikkolähettien työn tukemiseen, veteraanitoimintaan, ystävyysseurakuntatoimintaan, Gideon-järjestölle sekä eri herätysliikkeille ja muihin erikseen valittuihin kohteisiin. Seurakuntavierailujen aikana on pyritty järjestämään kolehti vierailevalle järjestölle, mikäli se suinkin on ollut mahdollista kolehtisuunnitelman puitteissa. Käytäntö on ollut hyvä, sillä toimituspalkkioita vierailijoille ei yleensä ole lainkaan maksettu. liite A/ 103 Kirkkoherran esitys: Seurakuntaneuvosto vahvistaa liitteenä olevan kolehtisuunnitelman väliseksi ajaksi. Kirkkoherralla on lupa muuttaa yksittäisiä kolehtikohteita. Seurakuntaneuvosto vahvisti liitteenä olevan kolehtisuunnitelman väliseksi ajaksi. Seurakuntaneuvosto vahvisti myös, että kirkkoherralla on lupa muuttaa yksittäisten pyhien kolehtikohteita. 104 / 2020 MUUT ASIAT -Seurakuntaneuvosto keskusteli ajankohtaisesta koronatilanteesta ja sen vaikutuksesta joulunajan ohjelmaan. Kirkossa on tarkat ohjeistukset, kuinka monta saa tilaisuudessa yhtä aikaa. Varaudutaan myös siihen, että ohjeistus tulee tiukkenemaan jolloin esimerkiksi kauneimmat joululaulut tilaisuuksia voi seurata netin kautta. Tarjoiluja joulunajan tilaisuuksissa on vähennetty ja niissä noudatetaan turvavälejä. -Keskusteltiin tiedotuksen tärkeydestä yhtymän ja seurakunnan työntekijöiden välillä. 105 / 2020 TIEDOKSI 106 / 2020 OIKAISUVAATIMUSOHJEET JA VALITUSOSOITUS 1 MUUTOKSENHAKUKIELLOT\n10 10 Valmistelua ja täytäntöönpanoa koskevat muutoksenhakukiellot Seuraavista päätöksistä ei kirkkolain (1054/1993) 24 luvun 5 :n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 :n 2 momentin nojalla hallintovalitusta, koska päätös koskee vain valmistelua tai täytäntöönpanoa. Julkisista hankinnoista ja käyttöoikeussopimuksista annetun lain (1397/2016, hankintalaki) 146 :n 2 momentin 1 kohdan mukaan hankintalain mukaista valitusta ei voi tehdä päätöksestä tai muusta ratkaisusta, joka koskee yksinomaan hankintamenettelyn valmistelua. Pöytäkirjan pykälät: 95-97, , Oikaisuvaatimusoikeudesta aiheutuva valituskielto Koska päätöksestä voidaan tehdä kirkkolain 24 luvun 3 :n 1 momentin mukaan kirjallinen oikaisuvaatimus, seuraaviin päätöksiin ei saa hakea muutosta valittamalla: Pöytäkirjan pykälät: Alistusasiaa koskeva muutoksenhakukielto Kirkkolain 24 luvun 3 :n 2 momentin mukaan oikaisuvaatimusta ei saa tehdä päätöksestä, joka alistetaan tuomiokapitulin tai kirkkohallituksen vahvistettavaksi. Pöytäkirjan pykälät: Erikseen säädetyt muutoksenhakukiellot 1. Viranhaltija ei saa valittamalla hakea muutosta viranomaisen päätökseen evankelis-luterilaisen kirkon virkaehtosopimuksista annetun lain (968/1974) 2 :ssä tarkoitetussa asiassa eikä saattaa sitä oikaisuvaatimuksin tai hallintoriita-asiana ratkaistavaksi, jos hänellä taikka viranhaltijayhdistyksellä on oikeus panna asia vireille työtuomioistuimessa. Edellä mainittua sovelletaan vain viranhaltijaan, joka on jäsenenä sellaisessa viranhaltijayhdistyksessä, jolla on oikeus panna asia vireille työtuomioistuimessa, tai sen alayhdistyksessä (kirkkolain 6 luvun 72 2 momentti). 2. Muutosta ei saa hakea oikaisuvaatimuksella tai valittamalla päätökseen, joka koskee väliaikaista viran toimituksesta pidättämistä (kirkkolain 24 luvun 14 2 momentti). 3. Seurakunnan jäsenellä ei ole oikeutta tehdä oikaisuvaatimusta tai valitusta päätöksestä, joka koskee toiseen henkilöön kohdistuvaa diakoniaa, kristillistä kasvatusta tai opetusta. 4. Valittamalla ei saa hakea muutosta hallinnon sisäiseen määräykseen, joka koskee tehtävän tai muun toimenpiteen suorittamista (oikeudenkäynnistä hallintoasioissa annetun lain 2 luvun 6 :n 2 momentti). 5. Muun lainsäädännön mukaan päätökseen ei saa hakea muutosta valittamalla.\n11 11 Pöytäkirjan pykälät ja valituskieltojen perusteet: Hankintoja koskevat muutoksenhakukiellot Hankintaa koskevista seuraavista päätöksistä ei kirkkolain 24 luvun 8 a :n 2 momentin nojalla saa tehdä kirkkolain mukaista oikaisuvaatimusta eikä kirkollisvalitusta, jos asia kuuluu markkinaoikeuden toimivaltaan. Asia kuuluu markkinaoikeuden toimivaltaan, jos hankinnan arvo ylittää hankintalain 25 :n mukaisen kynnysarvon. Kansalliset kynnysarvot ilman arvonlisäveroa laskettuna ovat: euroa (tavarat ja palvelut sekä suunnittelukilpailut), euroa (rakennusurakat), euroa (hankintalain liitteen E 1 4 kohdassa tarkoitetut sosiaali- ja terveyspalvelut), euroa (hankintalain liitteen E 5 15 kohdassa tarkoitetut muut erityiset palvelut), euroa (käyttöoikeussopimukset). Pöytäkirjan pykälät: 2 OIKAISUVAATIMUSOHJEET Oikaisuvaatimusviranomainen ja aika Seuraaviin päätöksiin tyytymätön voi tehdä kirjallisen oikaisuvaatimuksen. Viranomainen, jolle oikaisuvaatimus tehdään ja yhteystiedot: Halsuan seurakuntaneuvosto Postiosoite: Perhontie 24, Halsua Käyntiosoite: Perhontie 24, Halsua Sähköposti: Pöytäkirjan pykälät: 98, Oikaisuvaatimus on tehtävä 14 päivän kuluessa siitä, kun asianosainen on saanut tiedon päätöksestä. Oikaisuvaatimusaika lasketaan päätöksen tiedoksisaannista tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä. Seurakunnan jäsenen katsotaan saaneen päätöksestä tiedon, kun pöytäkirja on asetettu yleisesti nähtäväksi. Oikaisuvaatimuksen voi omalla vastuullaan lähettää postitse, lähetin välityksellä tai sähköisesti. Oikaisuvaatimuksen on oltava perillä oikaisuvaatimusajan viimeisenä päivänä ennen viraston aukioloajan päättymistä. Sähköinen viesti katsotaan saapuneeksi viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.\n12 12 Oikaisuvaatimuksen sisältö Oikaisuvaatimuksesta on käytävä ilmi: oikaisuvaatimuksen tekijän nimi ja tarvittavat yhteystiedot asian hoitamiseksi tiedot oikaisuvaatimuksen kohteena olevasta päätöksestä millaista oikaisua päätökseen vaaditaan millä perusteilla oikaisua päätökseen vaaditaan. 3 VALITUSOSOITUS Kirkollis- ja hallintovalitukset Seuraaviin päätöksiin voidaan hakea muutosta kirjallisella valituksella. Valitusviranomainen ja yhteystiedot: Pohjois-Suomen hallinto-oikeus Postiosoite: PL 189, Oulu Käyntiosoite: Isokatu 4, Oulu Sähköposti: Valituksen voi tehdä myös hallinto- ja erityistuomioistuinten asiointipalvelussa osoitteessa Kirkollisvalitus, pöytäkirjan pykälät: Hallintovalitus, pöytäkirjan pykälät: Valitusaika on 30 päivää päätöksen tiedoksisaannista. Kirkollisvalitus alistusasiassa Seuraaviin päätöksiin voidaan hakea muutosta kirjallisella valituksella. Valitusviranomainen ja yhteystiedot: Oulun hiippakunnan tuomiokapituli, pöytäkirjan pykälät: Postiosoite: PL 85, Oulu Käyntiosoite: Hallituskatu 3, Oulu Sähköposti: Kirkkohallitus, pöytäkirjan pykälät: Postiosoite: PL 210, Helsinki Käyntiosoite: Eteläranta 8, Helsinki Telekopio:\n13 13 Sähköposti: Valitusaika on 30 päivää päätöksen tiedoksisaannista. Muutoksenhakuajan laskeminen Valitusaika lasketaan päätöksen tiedoksisaannista tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä. Seurakunnan jäsenen katsotaan saaneen päätöksestä tiedon, kun pöytäkirja on asetettu yleisesti nähtäväksi. 4 VALITUKSEN SISÄLTÖ JA LIITTEET, VALITUSASIAKIRJOJEN TOIMITTAMINEN JA OIKEUDENKÄYNTIMAKSU Valituksen sisältö Valituksessa on ilmoitettava: valittajan nimi ja yhteystiedot, postiosoite ja mahdollinen muu osoite, johon oikeudenkäyntiin liittyvät asiakirjat voidaan lähettää, sähköpostiosoite, jos valitusviranomaisen päätös voidaan antaa tiedoksi sähköisenä viestinä, päätös, johon haetaan muutosta, miltä kohdin päätökseen haetaan muutosta ja mitä muutoksia siihen vaaditaan tehtäväksi, vaatimusten perustelut, mihin valitusoikeus perustuu, jos valituksen kohteena oleva päätös ei kohdistu valittajaan. Jos valittajan puhevaltaa käyttää hänen laillinen edustajansa tai asiamiehensä, myös tämän yhteystiedot on ilmoitettava. Yhteystietojen muutoksesta on valituksen vireillä ollessa ilmoitettava viipymättä valitusviranomaiselle. Valituksen liitteet Valitukseen on liitettävä: valituksen kohteena oleva päätös valitusosoituksineen, selvitys siitä, milloin valittaja on saanut päätöksensä tiedoksi, tai muu selvitys valitusajan alkamisen ajankohdasta, asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle. Asiamiehen on esitettävä valtakirja. Jollei valitusviranomainen toisin määrää, valtakirjaa ei kuitenkaan tarvitse esittää oikeudenkäynnistä hallintoasioissa annetun lain 32 :ssä tarkoitetuissa tilanteissa.\n14 14 Valitusasiakirjojen toimittaminen Valitusasiakirjat on toimitettava valitusajassa päätöksessä mainitulle valitusviranomaiselle. Omalla vastuulla valitusasiakirjat voi lähettää postitse, lähetin välityksellä tai sähköisesti. Postiin valitusasiakirjat on jätettävä niin ajoissa, että ne ehtivät perille valitusajan viimeisenä päivänä ennen viraston aukioloajan päättymistä. Sähköinen viesti katsotaan saapuneeksi viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä. Oikeudenkäyntimaksu Tuomioistuinmaksulain (1455/2015) 2 :n nojalla muutoksenhakijalta peritään oikeudenkäyntimaksu, jollei lain 5, 7, 8 tai 9 :stä muuta johdu. Tuomioistuinmaksulain 2 :ssä säädettyjen maksujen tarkistamisesta annetun oikeusministeriön asetuksen (1383/2018) 1 :n mukaan oikeudenkäyntimaksu hallinto-oikeudessa on 260 euroa ja markkinaoikeudessa euroa. Käsittelymaksu markkinaoikeudessa on kuitenkin euroa, jos hankinnan arvo on vähintään 1 miljoonaa euroa ja euroa, jos hankinnan arvo on vähintään 10 miljoonaa euroa. 107 / 2020 KOKOUKSEN PÄÄTTÄMINEN Puheenjohtaja piti loppurukouksen ja päätti kokouksen klo Kokouksen puolesta Vakuudeksi puheenjohtaja Juha Karhulahti sihteeri Jenni Kentala Olemme tarkastaneet pöytäkirjan Kari Jyrkkä Seija Karhukorpi


"Kasvun tärkeänä mahdollistajana toimiva logistiikka sekä erinomainen asiakaskokemus" - ehandel.fi\n”Kasvun tärkeänä mahdollistajana toimiva logistiikka sekä erinomainen asiakaskokemus”\nEmeet | Kansainvälinen | Logistiikka | 16 touko 2018, 09:55\n"Milloin saamme suomalaisen Sportamoren, Asoksen tai Zalandon?"\nPohjois-Euroopan johtava kuljetushallintajärjestelmien toimittaja Unifaun on digitalisoimassa palvelujaan kovaa vauhtia. Syksyllä se tuo kuluttajille Ruotsissa jo lanseeratun applikaation MinaPaket Suomeen nimellä Paketit. Applikaation avulla kuluttaja voi seurata kaikkia saapuvia lähetyksiään yhdestä näkymästä. Moni verkkokauppa kuten Sportamore hallinnoi lähetysten tiedon välitystä asiakkailleen applikaation avulla.\n- Unifaun on tänä vuonna lanseerannut uuden palvelun nimeltä Delivery Checkout, joka mahdollistaa kuljetuspalveluiden tarjoamisen yhdestä näkymästä asiakkaalle. Asiakas näkee lähetyksen toimitusajan ja kustannuksen samalla kun verkkokauppias voi ennalta määritellä ostoskorin arvon, pituuden, painon tms. perusteella näkyvät vaihtoehdot asiakkaalle, kertoo sales manager Maria Flemmich.\nAlun perin ruotsalainen yritys toimii myös Suomessa, Tanskassa, Norjassa, Puolassa sekä Baltiassa. Järjestelmiä käytetään yli 80 maassa ja sen palveluita käyttää 100 000 yritystä yli 219 miljoonaan lähetykseen vuosittain. Unifaun työllistää noin 150 ihmistä Ruotsissa, Suomessa, Tanskassa, Norjassa ja Puolassa. Liikevaihto vuonna 2017 Suomessa 2,8 miljoonaa ja voitto 322 000 euroa. Koko konsernin liikevaihto 23,5 miljoonaa euroa.\n- Yli 20 vuoden kokemuksella Unifaun on luotettava logistiikan sähköistämisen ja automatisoinnin kumppani, joka palvelee tavarantoimittajia, kuljetusliikkeitä ja tavaran vastaanottajia. Oman kuljetusliikeneutraalin pilvipalvelun Unifaun Onlinen lisäksi Unifaun tarjoaa kuljetustilausportaaleja kuljetusliikkeen tai yrityksen omalla ilmeellä, esimerkkejä näistä ovat Posti SmartShip, PostNordin Pacsoft Online ja DHL Multishipping. Unifaunilla on kattavan kumppaniverkoston kautta integraatiot eri pääjärjestelmiin (ERP, WMS, ecom), Flemmich kertoo.\nVerkkokauppias voi Unifaunin avulla tarjota verkkokaupassa esimerkiksi asiakkaalleen noutopistehaun, kuljetuspalveluvalikoiman, sähköposti avisoinnin myötä lähetyksen seurannan ja helpon palautuksen. Verkkokauppias voi esimerkiksi seurata järjestelmän avulla lähetyksiään, seurata poikkeavuuksia tai lähetysten toimituskustannuksia.\n- Monesti mietitään sitä, miten meillä ei Suomessa ole vahvoja brändejä kuten Ruotsissa tai nähdään moni asia esteenä kasvulle. Aina ei edes haeta sitä kasvua. Logistiikka on myös monelle verkkokaupalle aluksi pakollinen paha, kunnes ymmärretään miten suuri osa asiakaskokemusta verkkokaupassa on nimenomaan se tavaran toimitus ja toimituksen aikainen viestintä asiakkaalle, Flemmich vastaa.\n- Logistiikan digitalisointi ja uusien kuljetusliikkeiden ja -palveluiden käyttöönotto on ollut Ruotsissa tärkeä tekijä kasvun mahdollistamisessa. Olemme saaneet seurata huimia kasvutarinoita verkkokauppamaailmassa. Sportamore aloitti pienesti ja kasvoi suureksi Pohjoismaissa. Yhtä lailla Vipukirves (nykyään Leveraxe) aloitti pienesti, mutta suosio varsinkin Yhdysvalloissa kasvoi räjähdysmäisesti Youtube-videon myötä. Kummassakin tapauksessa kasvun tärkeänä mahdollistajana oli toimiva kansainvälinen logistiikka sekä erinomainen asiakaskokemus tavaran toimituksen ja viestinnän suhteen, hän jatkaa.\n- Mahdollisuuksia kasvuun on monia, varsinkin jos miettii verkkokaupan kansainvälistymistä. Suomessa markkinan koko on kuitenkin rajattu 5,5 miljoonaan eli kasvu vaatii monesti markkinan laajentamisen esimerkiksi Pohjoismaihin. Suomessa vahvimmat brändit ovat saavuttaneet bränditutkimuksissa suosion vuosikymmenien jälkeen (esim. Fazer ja Paulig). Suomessa ja Pohjoismaissa on tilaa tuotteille, jotka tuodaan markkinoille bränditarinan avulla. Moni eurooppalainen verkkokauppa kuitenkin toimii tavaran välittäjänä tuomatta välttämättä itse ollenkaan omia tuotteita markkinoille. Suureksi kasvaneet verkkokaupat luovat verkkokaupasta itsestään brändin ja välittävät muiden tuotteita, varsinkin vaatteiden ja kenkien puolella. Milloin saamme suomalaisen Sportamoren, Asoksen tai Zalandon?\n- Unifaunin tuotteet tukevat verkkokaupan kasvua ja kansainvälistymistä. Unifaun on ollut Suomessa logistiikan digitalisoinnin mahdollistajana vuodesta 2009 ja haluamme olla mukana suomalaisten verkkokauppojen kasvutarinoissa.\n- Haluamme kuulla verkkokauppiaiden mielipiteitä koskien markkinoiden muutosta ja kasvua. Haluamme osallistua keskusteluun sekä verkkokauppojen kasvutalkoisiin. Unifaunin palvelu mahdollistaa logistiikan digitalisoinnin avulla verkkokaupan kasvun sekä kansainvälistymisen. Meistä on hienoa kertoa mahdollisuuksista verkkokauppiaille ja tukea tätä tapahtumaa, Flemmich sanoo.


Saddam Hussein uhraisi itsensä arabien vuoksi - MTVuutiset.fi\nSaddam Hussein uhraisi itsensä arabien vuoksi\nJulkaistu 22.08.2005 06:23 (Päivitetty 23.08.2005 05:19 )\nIrakin entinen presidentti Saddam Hussein sanoo olevansa valmis uhraamaan itsensä arabien vuoksi ja ulkomaisen miehityksen lopettamiseksi. Kansainvälisen Punaisen Ristin välittämässä kirjeessä Irakin ex-diktaattori myös kehottaa ihmisiä islaminuskoon ja muun muassa ylistää palestiinalaisia taistelussa Israelia vastaan.\nLähes kaksi vuotta vankeudessa olleen Saddamin kirjettä oli Punaisen Ristin mukaan sensuroitu Yhdysvaltain armeijan toimesta. Armeija vastaa hänen vartioinnistaan salaisessa paikassa Bagdadin lähellä.\nKirjeen levittämisestä on vastannut Jordanian Baath-puolue. Saddam Husseinin Irakin Baath-puolueen toiminta kiellettiin Yhdysvaltain miehitettyä Irakin ja kukistettua Saddamin hallinnon keväällä 2003.


Miten välttää kirjoitusvirheet B- ja V - Perhe 2017 - 2017\nMukaan Royal Academy Espanja , b on espanjan aakkosten toinen kirjain ja sitä kutsutaan nimellä. V on espanjan aakkosten kaksikymmentä kolmasosa kirjainta ja sitä kutsutaan uveksi. Näillä kahdella on samanlainen ääni, joka johtaa lukemattomien kirjoitusvirheiden tekemiseen. Ei pidä unohtaa, että paljon lukeminen on tärkeää oppia kirjoittamaan hyvin, niin muistaa kerran, kuinka tärkeää on, että lapsemme alkaen lukuharrastusta lapsuudesta.\nmukaan Royal Academy Espanja , b on espanjan aakkosten toinen kirjain ja sitä kutsutaan nimellä. V on espanjan aakkosten kaksikymmentä kolmasosa kirjainta ja sitä kutsutaan uveksi. Näillä kahdella on samanlainen ääni, joka johtaa lukemattomien kirjoitusvirheiden tekemiseen.\nEi pidä unohtaa, että paljon lukeminen on tärkeää oppia kirjoittamaan hyvin, niin muistaa kerran, kuinka tärkeää on, että lapsemme alkaen lukuharrastusta lapsuudesta.\nVinkkejä oppia oikeinkirjoituksen säännöt B ja V\nOlemme aina kiinni ajatukseen, että oppimista pelejä, kielen Twisters, arvoituksia, tarinoita ja runoja on hauskempaa lapsille.\nKokemuksesta tiedämme, että on vaikea tietää ja muistaa kaikkia sääntöjä oikeinkirjoitus, varsinkin kun on poikkeuksia, joten jos haluamme oppia kirjoittamaan hyvin, meidän on oltava hyvin tarkkaavainen ja on vähän temppuja auttaa meitä muistamaan oikea sanojen kirjoittaminen. Jätän jonkin tempun, että toivottavasti voin auttaa sinua:\n- ylös, alas, ylös ja alas aina kirjoitetaan b.\n- Kirjoita, ja kaikki verbit päättyneen bir , (havainnoida raskaaksi sortuminen jne), on kirjoitettu b, vähemmän verbejä, kiehua, palvella ja elää, joka ne on kirjoitettu v .\n- Kuten tiedämme, kirjoittaa käyttö sanoja, ja sanat ovat liitto tavuja, jos liittyvät toisiinsa, se on helpompi muistaa, että kolme sanaa (ja niiden johdannaisia), kirjoittaminen, sana ja tavu kirjoitetaan b.\n- Oletko huomannut, että vuoden vuodenaika on kirjoitettu v ? Talvi, kevät, kesä.\n- Tiedätkö, että kaikki numerot , yhdeksän, yhdeksäntoista, kaksikymmentäyhdeksän jne. Ovatko he kaikki v?\n- Mitä kuukautta vuodessa kirjoitetaan b ? Helmikuu, huhtikuu, syyskuu, lokakuu, marraskuu, joulukuu. (Marraskuu vie v ja b), koska sanat, jotka sisältävät tavuja, rintaliivit, bre, bri, bro, bru, kirjoitetaan aina b .\n- On olemassa sanoja, kuten on laita heittää tai äänestää, , että kirjoitettu VO b olla eri merkityksiä , joten meidän on oltava hyvin varovainen ja kiinnittää huomiota yhteydessä lauseen kirjoittaa hyvin . Esimerkiksi:\n1. Menimme äänestämään äänestyksissä, (antaa äänestämme jollekin).\n2. Menimme heittämään pallon, (heittää pallo kovaa alustaa vasten hypätä). Sitten olisi väärin sanoa: "Menimme äänestyslaatikkoon" tai "Menimme äänestämään palloa".\nMuistan pelit "Spelling" ja "B-valvoja" ja "V-vartija" jatkaaksesi harjoitella sanoituksilla.\nLasten runo käytännössä b ja v\nLasten runo on aina loistava resurssi, jota lapset oppivat pelaamaan. Jätetään yksi runoistani jatkaa työskentelyä meidän päähenkilöemme eri oikeussääntöjen kanssa ja jätän sanan Santa Teresa de Jesus lauseen: "Lukekaa ja aja, älä lue ja sinut ajetaan" .\nB ja V\njätä v ja b,\nja tuntuu ilmeiseltä\nettä he tulevat pitkin.\nb on korkein\nei lopeta puhumista,\nrintaliivit, bre bri, br brru,\nv: n kanssa,\nb: llä, olin.\nja myös pasuuna!\nhe tekevät rullan,\nhe pelaavat zambomba\nvakava, oktaavi, orja,\nuusi, lyhyt, aktiivinen.\nhe eivät ole vastustajia,\nhe haluavat d ja v\n, vaikka se kuulostaakin samanlaiselta,\nei ole autopakkaus,\nse on eläin!\nMe kaikki tiedämme,\nettä ne ovat erittäin pahoja\nvaikka se kuulostaa samalta.\nSeuraava Artikkeli Tulen prinsessa. Rakkaustarina lapsille\nKokin esiliina. Käsityöt kotitekoinen puvut


Sivustakatsoja: Night Visions: Livid\nAlkuperäinen nimi: Livid\nKäsikirjoitus: Alexandre Bustillo, Julien Maury\nPääosissa: Chloé Coulloud, Felix Moati, Jérémy Kapone\n- Tiedäthän sinä, että viheltely nummella halloweenin aikaan tietää pahaa?\nLucie (Chloe Coulloud) aloittaa harjoittelijana vanhusten kotihoitopalvelutoimintaa pyörittävän rouva Wilsonin (Catherine Jacob) alaisuudessa ja Lucie pääsee heti näyttämään kykynsä. Kuitenkin tullessaan erään syrjäisen talon luo Wilson käskee Luciea jäämään autoon, koska Lucie ei ole vielä valmis kohtaamaan talon asukkia, koomassa olevaa yli satavuotiasta rouva Jesseliä. Lucie kuitenkin tulee perässä ja Wilson kertoo Jesselin taustat ja myös sen, että talossa pitäisi olla aarre, jota Wilson ei ole yrityksistä huolimatta löytänyt. Myöhemmin Lucie kertoo kokemuksestaan poikaystävälleen Williamille (Félix Moati), joka innostuu aarrejahdista ja hän lähtee Lucien ja veljensä Benin (Jérémy Kapone) kanssa yöllä etsimään aarretta Jesselin kartanosta, mutta siinä he tekevät suuren luokan virheen...\nSen suuremmitta pulinoitta tämänkeväisen Night Visions -elokuvien pariin. Toisin kuin syksyllä, nyt (ja pääosin tulevaisuudessakin) keskityin vain ja ainoastaan siihen pääyöhön eli la-su -yön elokuviin, jotka virallisesti alkoivat vähän ennen kahdeksaa illalla. Tämä pääyö aloitettiin Bio Rexissä, josta parin elokuvan jälkeen siirryin Kino Engeliin ja ehkä niin valitettavaa kuin olikin, niin pääyön parhaat elokuvat näin jo Bio Rexissä: Livid ja The Raid: Redemption. Lividin tekijät ovat aiemmin tehneet niin ikään minua miellyttäneen kauhupätkän Inside ja Livid edusti selvästikin samaa tasoa ollen myöskin minulle näistä NV-leffoista niukasti koko festivaalin paras elokuva.\nMItään ennakkotietoja minulla ei elokuvasta ollut, minkä vuoksi jo alkumetreiltä asti mietiskelin, että keitä Lucie ja Wilson oikeasti ovat ja mielessä kävi vaikka mitä, ennen kuin saavuttiin ensimmäisen vanhuksen luo. Sopivan rauhallisissa tunnelmissa sitten siirryttiin sinne Jesselin kartanoon, jossa selvisi elokuvan juoni ja erinäisten pienten vaiheiden kautta päätarina pistetäänkin liikkeelle. Elokuva kuitenkin etenee hyvin rauhallisesti ja jopa hidastempoisesti, mikä yhdessä jatkuvasti taustalla soitetun kauhufiiliksiä nostattaneen musiikin kera teki elokuvasta hyvinkin tiivistunnelmaisen ja niinpä minua jännittikin läpi elokuvan. Osin jännityksestä sai kiittää myös elokuvan tarinaa, sillä vaikka sen perusrunko selvisikin melko nopeasti, niin kuitenkin koskaan ei voinut tarkalleen tietää, mihin suuntaan elokuva lähtisi seuraavaksi menemään. Juonenkäänteitä oli siis riittämin ja ainakin minulle ne olivat pääosin myönteisiä. Toki elokuvassa oli joitakin älyttömiä juttuja, kuten tietyt piirteet Annassa (Chloé Marcq), mutta kun tunnelmaltaan elokuva oli niin vahva, niin nämä satunnaiset ja lopulta melko harvat älyttömyydet eivät juurikaan katsomiskokemusta laimentaneet. Ns. kummitustaloteemaa käsiteltiin elokuvassa astetta peruskauhua sairaammin, mikä on toki ollut ominaista ainakin itse näkemilleni viime vuosien ranskakauhuille, vaikkakaan ei ollutkaan ehkä ihan sieltä sairaimmasta päästä. Kiitos välillä ahdistavankin tunelman vuoksi elokuvassa ei varsinaisia suvantohetkiä ollut, mutta kuitenkin sellaisia pieniä yksityiskohtia, kuten Wilsonin vapaa-ajan puuhastelut, joita ilmankin elokuva ehkä olisi voinut tulla toimeen. Elokuvan loppu jätti pienen kysymysmerkin, mutta ihan positiivisella tavalla.\nElokuvassa ei loppujen lopuksi ollut kovinkaan monia näyttelijöitä, mutta kun homma pelitti pienemmälläkin porukalla, niin mikäs siinä. Luciea näytellyt Chloé Coulloud oli varsin onnistunut tapaus ja hyvä valinta tähän elokuvaan, sillä hän oli kaukana pintakiiltomaisesta kauhuleffateiniltä, ja onnistui hyvin esittämään pelokasta ihmistä, eikä muitakaan tunteita kokiessaan ollut lainkaan huono. Valittamista ei ollut liiemmin myöskään Lucien ystäviä Williamia ja Beniä näytelleissä Félix Moatissa ja Jérémy Kaponessa, vaikka jäivätkin hieman Coulloudin varjoon. Kuitenkin varsinkin Moatista pidin kanssa paljon. Wilsonia näytellyt Catherine Jacob oli ihan ok.\nSeuraavana arvosteluvuorossa: The Raid: Redemption\nTunnisteet: kauhu, Night Visions 2012


Pari etsii miestä puhelinseksiä / Joensuu seksi\nPari etsii miest - Uusimaa (Helsinki) - Seksitreffit Nainen etsii miest Espoo-Kilo Yht: 1364 kpl. Pari etsii miest Nelj n k den /live esitys Yht. PuhelinSeksi PY RE pylly JA isot tissit Yht. Heteropari etsii mustaa / tummaa kundia. Pari etsii miest ryhm seksiin netist Pari etsii miest / naista ryhm seksiin Hyv nn k inen pari etsii miest. Olla bi- pari, jos etsii miest tai naista mukaan ryhm seksiin kolmanneksi py r ksi? T m on kysymys, johon todella usein.\nNainen etsii miest Eroottisia Tarinoita Pari etsii miest Haluatko l yt seuraa ryhm seksiin? Kolmas py r pirist m n seksiel. Kun pari etsii miest tai naista mukaan ryhm seksiin, on netti paras paikka. Pari etsii miest /Hki - Ryhm seksi - Suomi24 Keskustelut Pari etsii apumiehi Mies etsii miest Oulu Posts about nainen etsii miest written by eroottisia-tarinoita. Hei, olemme 40 avopari p kaupunkiseudulta. Nainen on vaalea 168/75 D-kupin rinnat omaava seksin n lk inen ja kyltym.\nPari 40 pk-seutu. Seksin katsominen sivusta on todella monelle erittäin nautinnollista, mutta katsotuksi tuleminen on aivan yhtä kiihottavaa myös monelle. Olet alle 18 vuotta, tämän keskustelupalstan sisältö ei ole lapsille sopivaa. Bi-seuraa on netissä tarjolla huomattavan paljon, mikä on tietenkin hyvä uutinen bi-seuraa etsiville pareille.\nMainoskatko loppuu, kirjaudu sisän nähdäksesi myös mitä olen kertonut olemuksestani, tyylistäni ja arjestani sekä vastaukseni 6 muuhun kiinnostavaan kysymykseen itsestäni. Sen lisäksi, että ryhmäseksin suosio on kasvasnut rajusti viime vuosina, mukaan on tullut myös paljon täysin uusia ryhmäseksin muotoja, joita Suomessa on aikaisemmin vain vähän harjoitettu. Olitpa itse se kolmas pyörä tai tuo pariskunta, suosittelemme kokeilemaan netin suosittuja seksisivustoja. Monet etsivät seksiseuraa yksin ja salaisesti, mutta todella yleistä on myös se, että parit etsivät seksiseuraa yhdessä. Victoria rentouttava hieronta helsinki seksi opetusvideo Milan on Euroopan johtava deittisivusto naimisissa ja parisuhteessa oleville naisille ja miehille, jotka etsivät salasuhdetta. Niin sanottu cuckoldaus on joidenkin väitteiden mukaan erityisen yleistä älykkäiden parien keskuudessa. Badults on alusta casual datingille joka vetoaa ihmisiin, jotka etsivät parhaillaan avoimia suhteita ja haluavat parantaa seksielämänsä. Kun sovit seksitreffejä netissä, muista turvallisuus. Tällä käytännössä halutaan saada aikaan todella monen naisen sekä miehen fantasiatilanne, jossa mies saa panna kahta naista tai naista panee kaksi miestä. Kotiimme emme luonnollisesti sinua tuo, joten sinun olisi järjestettävä tapaamisellemme paikka ja ainakin ensimmäisellä kerralla mieluusti hotelli tai vastaava. Flirtfairin tarkoitus on löytä seksiseuraa sinkuille, varatuille ja pareille. Miksi parit haluavat kolmen kimppaa? Moni pari etsii miestä tai naista mukaan ryhmäseksiin, liity mukaan! Pari etsii miestä tai naista mukaan seksiin kummankin kanssa. Oli sitten kyseessä sinkkumies tai -nainen, pariskunta tai orgioita suunnitteleva swingers-porukka, on netistä kaikkein nopeinta ja helpointa hankkia seuraa. Nainen on vaalea 168/75 D-kupin rinnat omaava seksin nälkäinen ja kyltymätön. Helsinki, millä mielellä, seikkailuun, suuntautuminen, hetero, mainoskatko - Sisältö jatkuu alla. Ikä 42 v, sukupuoli, pari, etsin, miestä, kaupunki. Flirtfair valittiin kotimaassaan Saksassa parhaaksi dating-portaaliksi, wiba-awardseissa 2010. Suosittelemme näitä hierontaa ei seksiä gay massage tube sivustoja: :sta voit etsiä vapaata seuraa niin seksiin kuin flirttailuun - miehille, naisille pareille. Meidät on opetettu yksiavioisiksi. Vuonna 2011 se oli testivoittaja ja web-portaalitesteissä. Nyky-yhteiskunnassa siitä ei vaan yleensä puhuta. Äijämäisen rietas olemus yhdistettynä tuohon täyspäisyyteen ja asiallisuuteen sekä esimerkiksi kalju (ei vaatimuksena) ja kielitaito ynnä paksuhko työkalu eivät ainakaan huononna mahdollisuuksia. Voyeristi-seuraa: parit etsivät paljon voyeristeja eli henkilöitä, jotka nauttivat katsomisesta. Laitahan vastausta tulemaan lyhyellä kuvauksella itsestäsi ja omista toiveistasi. On tärkeä, että et lähde heti suinpäin tuntemattomien seuraan. Lähetä minulle viesti, flirttaa, lisä suosikiksi, hei, olemme 40 avopari päkaupunkiseudulta.\nNuoripari etsii nuorta bi miest, voit olla heterokin jos mielest si pystyt miehen kanssa toimimaan.\nMax ik siin.v paikkeilla.\nIhana pari etsii ihanaa miest!\nChloeJulien 39 v, Helsinki.\nTässä muutamia yleisimpiä: Heteromies tai -nainen mukaan seksiin: tämä on tyypillisin ryhmäseksi-ilmoitus. Toivoisimme sinun olevan 40-55 vuotias, 175-185 cm pitkä ja alle 100 kg painoa olisi suotavaa. Haluaisitko löytä kolmannen pyörän piristämän sinun ja kumppanisi seksiä? Joidenkin tutkimusten mukaan vaimon jakaminen on itse asiassa niin yleinen fantasia, että se on oikeastaan melkein normi. Haetaan ihan tavallista heteronaista tai -miestä mukaan pariskunnan seksiin. Haluaisimme, että tyydyttäisit parin naisen, miehen katsellessa teidän nautiskeluanne (ei itse osallistu). Nykyän ihmiset hankkivat itselleen seksiseuraa netistä. Voit myös siirtyä Suomi24:n etusivulle. Sivustoa pyörittä HQ Entertainment Network GmbH.


- Pienvesi-HELMI - Suomen vesistösäätiö\nmonen vahvan toimijan yhteishanke\nPienvesi-HELMI vipuvartena ennallistamistoiminnan lisäämisessä\nPienvesi-HELMI-hankkeessa ennallistetaan, suunnitellaan ja inventoidaan pienvesiä Uudellamaalla, Varsinais-Suomessa, Satakunnassa, Keski-Suomessa ja Lapissa vuosina 2022 ja 2023. Hankkeen käytännön toimenpiteiden lisäksi se toimii vipuvartena ennallistamistoiminnan valtakunnallisessa lisäämisessä. Hankkeessa kehitetään menetelmiä, opitaan ja innostetaan eri tahoja pienvesien tilan parantamiseen.\nHanketta koordinoi Suomen vesistösäätiö ja se toteutetaan yhdessä Keski-Suomen vesi ja ympäristö ry:n, Länsi Uudenmaan vesi ja ympäristö ry:n, Pyhäjärvi-instituutin ja Valonian kanssa.\nPienvedet – lähteet, norot, lammet, purot ja rannikkovedet – sekä niiden lähiympäristöt ovat ainutlaatuisia ja herkkiä elinympäristöjä. Ne ovat tärkeitä luonnon monimuotoisuudelle ja koti monelle uhanalaiselle lajille. Pienvedet kytkevät lisäksi erilaisia ympäristöjä toisiinsa ja ovat siksi erottamaton osa veden kiertokulkua ja ekosysteemien toimintaa.\n» SYKE:n Pienvesiopas\nLisätä pienvesien ja rantaluonnon monimuotoisuutta ennallistamalla erityyppisiä pienvesiä eri puolilla Suomea.\nParantaa pienvesien ennallistamistoiminnan edellytyksiä lisäämällä pienvesiin ja niiden tilan parantamiseen liittyvää tietoisuutta.\nKasvattaa pienvesien ennallistamisen toimijajoukkoa vahvistamalla yhteistyötä ja osaamista.\nHankkeen kokonaisbudjetti on 494 000 euroa, josta 80 % on Helmi-elinympäristöohjelman avustusta. Helmi-ohjelmassa tartutaan Suomen luonnon köyhtymisen suurimpaan suoraan syyhyn: elinympäristöjen vähenemiseen ja laadun heikkenemiseen. Helmi-ohjelman vahvistaa Suomen luonnon monimuotoisuutta ja parantaa elinympäristöjen tilaa muun muassa suojelemalla ja ennallistamalla soita, kunnostamalla ja hoitamalla lintuvesiä, perinnebiotooppeja ja metsäisiä elinympäristöjä sekä kunnostamalla vesi- ja rantaluontoa.\nHankkeen muita rahoittajia ovat Rapala VMC EcoChoice Program, UPM, Stora Enso, Rovaniemen kylien kehittämissäätiö, Simon ja Saarijärven kunnat sekä Suomen vesistösäätiö sr.


Roan Nogha liittyy AC Ouluun - AC Oulu\nRoan Nogha liittyy AC Ouluun\nKeskikenttäpelaaja Roan Nogha liittyy 1,5 vuotisella lainasopimuksella AC Ouluun.\nAC Oulu ja kamerunilainen N’Kufo Academy Sports ovat solmineet 1,5 vuoden mittaisen lainasopimuksen keskikenttäpelaaja Roan Noghan kanssa.\n“Olen tyytyväinen, että pääsen aloittamaan jalkapallourani AC Oulussa. Haluan kiittää valmentajia ja taustoja, jotka ovat mahdollistaneet joukkueeseen liittymisen ja ovat ottaneet osaksi seuraa. Tämä on minulle suuri mahdollisuus kehittyä pelaajana ja näyttää mihin kykenen kentällä.”, kommentoi Roan Nogha omaa sopimustaan AC Oulun kanssa.\n“Oulu on pieni ja viehättävä kaupunki, mutta tällä hetkellä todella kylmä. Vaikka en ole ollut täällä vielä kauan, niin minusta tuntuu, että jo nyt on tapahtunut hyviä asioita, kuten olen päässyt mielestäni hyvin osaksi joukkuetta niin kentällä kuin vapaa-ajalla. Kaiken kaikkiaan viihdyn täällä hyvin.”, kommentoi Nogha omaa asettumistaan Ouluun.\nHiljattain 18 vuotta täyttänyt kamerunilainen keskikenttäpelaaja on ehtinyt useamman viikon testijakson aikana näyttää olevansa erittäin kehityskelpoinen pelaaja. Nogha on harjoitellut ja pelannut joukkueen mukana kahdessa edustusjoukkueen harjoitusottelussa ja yhdessä reservin pelissä.\n“Roan on ulottuva, dynaaminen ja hyvän taitotason omaava pelaaja. Hän tulee varmasti kamppailemaan tosissaan peliajasta, kun pääsee vielä paremmin sisälle joukkueeseen ja joukkueen pelitavallisiin asioihin.”, summaa urheilutoimenjohtaja Markus Heikkinen pelaajan ominaisuuksia.


Valkoisen kartanon elämää: Synttärilahjoja, Ikean tuliaisia ja sen semmoista\nYllätin tänään itseni ja vielä enemmän mieheni ilmestymällä jalkapallokentälle aikuisen tuttavaporukan vuorolle pelailemaan. Olihan tuo ihan mukavaa, varsinkin olo jälkikäteen. Miksi minä olen kesällä liikkunut niin vähän?\nJos minä yllätin mieheni tänään, niin mies yllätti minut viime viikolla. Tampereen reissussa hän lähti (toki johtuen siitä, että oli minun syntymäpäiväni) sisustusliikekierrokselle ja ostaa täräytti kaksi Riviera Maisonin peuraa lahjaksi. Itse en olisi raaskinut.\nTänään laitoin peurojen lisäksi olohuoneeseen eilen Matto Nurmiselta mukaan lähteneen Vallilan maton ja olohuone näyttää paljon valoisemmalta ja kevyemmältä. Saa nähdä, jäävätkö matto ja peurat olohuoneeseen vai muuttaako matto vierashuoneeseen ja peurat aulaan lipaston päälle. Tunnustellaan nyt ensin näin muutama päivä. Tyylin muutos näiden myötä on melkoinen ja pitää vähän fiilistellä, onko se sellainen, mitä kaipaan.\nTänään on tapahtunut sisustusrintamalla muutakin. Päivä on hurahtanut lähinnä yläkerrassa, kun olen roudannut tyttöjen huonekaluja huoneesta toiseen. Tuleva eskarilainen sai kirjoituspöydän isosiskolta ja isosiskolle olisi tarkoitus tuunata uusi, pikkusisko sen sijaan lahjoitti vastalahjana lipaston isosiskon huoneeseen jne.\nKaiken keskellä kippisteltiin ihan vaan kesäpäivän kunniaksi, tällä kertaa Ikeasta ostetuilla Äpplemusteilla. Amalian helmiä -blogissa näin näitä kerran ja näyttivät tosi kivoilta. Sunnuntaisella Ikean reissulla piti ottaa oma kori matkaan. Pullofriikkinä pesin pullot ja nämäkin jäävät meille uusiokäyttöön. Ihan kuin meillä ei olisi jo ennestää ihan tarpeeksi pulloja juomalaseina, maljakoina, koristeina...\nHuomenna lennetään keskimmäisen kanssa pikareissulle Helsinkiin. Saattaisin nipistää vähän aikaa sisustusliikkeille, jos joitain hyvin vinkkejä saisin. Anyone? Ainakin Cilla's pitänee tsekata.\nAnonyymi 19. heinäkuuta 2016 klo 22.57\nKivoja ostoksia, muutokset aina piristää! Tepa Seinäjoelta\nHansu - Valkoisen kartanon elämää 19. heinäkuuta 2016 klo 23.20\nKiitos! Niinhän se on, pienikin muutos tekee ihmeitä 😊\nElisa Lpp 20. heinäkuuta 2016 klo 8.37\nMäkin tykkään kovasti RM:stä mutta en koskaan raaski ostaa.. Pyrin Helsingin reissuilla käymään ainakin hm homessa ja granitissa, vaikka ovatkin vähän massajuttuja :)\nHansu - Valkoisen kartanon elämää 20. heinäkuuta 2016 klo 9.04\nEn kyllä olisi itsekään raaskinut. Shoppailen just tuota HM home yleensä 😉 Hyvä kun muistutit, siellä pitääkin käydä. Granit on myös ihana. Nyt se on onneksi Oulussakin, H&M home ei 😐\nAikku 20. heinäkuuta 2016 klo 10.41\nNuo Ikean pullot ovat kivat.Itsekin niitä pyörittelin kädessäni,mutta meillä on nuo Glas Ohlsonin lasipullot esillä keittiössä.Ovat käytössä koko ajan.\nHansu - Valkoisen kartanon elämää 20. heinäkuuta 2016 klo 12.46\nPullot on niin ihania ja ne Clas Ohlsonin pullot varsinkin näppäriä, kun niissä on kannet ja pillitkin.\nAurinkokujalla 20. heinäkuuta 2016 klo 10.56\nKivat noi peurat ja matto, mutta kun en tiedä millaista sulla oli ennen.\nHansu - Valkoisen kartanon elämää 21. heinäkuuta 2016 klo 0.50\nKiitos! Kävinkin jo kertaalleen blogissa, mutta en onnistunut tällä Lumian sovelluksella kirjautumaan lukijaksi enkä siksi voinut myöskään osallistua arvontaa. Pitää yrittää muistaa kokeilla koneella.


Julkaistu 23.07.2003 18:08\nPolva muistetaan valtavasta määrästä viihderomaaneita, mutta aivan erityisesti Tiina-tyttökirjasarjastaan, joka on valloittanut yhä uusia lukijasukupolvia. Sarjan ensimmäinen osa Tiina ilmestyi vuonna 1956. Touhukas, rehellinen ja hyväsydäminen tyttösankari seikkaili lopulta peräti lähes kolmessakymmenessä romaanissa valloittaen aina uudet lukijapolvet. Suomesta on luultavasti vaikea löytää naista tai tyttöä, joka ei olisi lukenut edes yhtä Tiina-kirjoista. Mainos (uutinen jatkuu alla)\nTiinasta on tehty televisiosarja sekä kirjoitettu lukuisia tutkielmia ja esitelmiä. Nuoret lukijat ovat palkinneet Anni Polvan useilla Plättä-palkinnoilla. Suomen kirjailijaliiton tunnustuspalkinnon Polva sai vuonna 2000. Tiina-kirjojen lisäksi Polva kirjoitti kolmisenkymmentä muuta lasten- ja nuortenkirjaa. Viihderomaaneita aikuisille hän kirjoitti nelisenkymmentä, muistelmateoksia kolme. Hänen teostensa yhteispainos lähenee jo ällistyttävää kolmea miljoonaa kappaletta. Anni Kyllikki Heinonen syntyi 6. tammikuuta vuonna 1915 Pietarissa, mutta vietti lapsuutensa ja nuoruutensa aina avioliiton solmimiseen saakka Tampereella. Vuonna 1944, kun aviomies Unto oli rintamalla ja Anni Polviander odotti toista lastaan, päätti hän keksiä ammatin, jota hän voisi harjoittaa kotona. -Olen koko ikäni kertoillut ja keksinyt satuja ja koulussa olin hyvä aineenkirjoittaja, joten ajattelin yrittää, osaisinko ehkä kirjoittaa kirjan, jonka joku kustantaja huolisi. Siis joko kirjailijaksi, ja jos en siihen pystyisi, niin sitten ompelijaksi, Polva muisteli. Esikoisteos Rakasta minua hiukan ilmestyi lokakuussa 1945. Sen ensimmäinen painos myytiin loppuun jo joulumarkkinoilla, sillä kirjailija löysi heti ensimmäisessä kirjassaan oman tyylinsä. Hänen raikas huumorinsa, sanavalmiit sankarittarensa ja lämmin elämänmyönteisyytensä puhuttelivat suomalaisia lukijoita. (MTV3-STT)


Joka päivä kauppapäivä? - Kirkko ja kaupunki\nJoka päivä kauppapäivä?\nnull Joka päivä kauppapäivä?\nLena Repo, Nina Cedergren ja Jukka Rautio ovat tyytyväisiä työpaikkansa nykyisiin työvuorojärjestelyihin. Sunnuntaivuoroja ovat tehneet ne, jotka niitä haluavat. Kuva: Sirpa Päivinen\nKaupat ovat jo nyt auki sunnuntaisin puolet vuodesta. Sunnuntaiaukiolojen laajentaminen sopii monille osa-aikaisille ja opiskelijoille, mutta arveluttaa kokoaikaisia perheellisiä myyjiä.\nKaupan alan työnantaja- ja työntekijäliitto sopivat marraskuussa pelisäännöistä, jos kauppojen sunnuntaiaukiolo laajentuu ympärivuotiseksi. Työ- ja elinkeinoministeriön valmistelemaa lakiesitystä on odotettu koko kevät.\n– Myyjät keskustelevat sunnuntaiaukioloista paljon ja odottavat ratkaisua, sanoo S-ryhmän suurimman osuuskaupan, HOK-Elannon pääluottamusmies Harry Vainio.\nHOK:ssa työskentelee yli 3 000 myyjää. Heistä 45 prosenttia on kokoaikaisia. Työsopimukset vaihtelevat kymmenestä 37,5 tuntiin viikossa, ja yleisin tuntipalkka on 9,36 euroa.\nVainion mukaan myyjien mielipiteet jakautuvat selvästi: osa-aikaiset työntekijät, joista suuri osa on opiskelijoita, eivät pidä sunnuntaiaukioloja pahana. Ne merkitsevät heille lisätienestiä. Kokoaikaisista työntekijöistä taas perheelliset suhtautuvat asiaan kielteisesti. Yksineläjät ovat hieman valmiimpia tekemään sunnuntaitöitä.\n– Sunnuntaityöt ovat perheen yhteisestä ajasta pois. Naisvaltaisella alalla yksinhuoltajia on merkittävä määrä, ja lastenhoidosta tulee sunnuntaisin ongelma, Vainio pelkää.\nLiittojen sopimuksen mukaan myyjille kuuluisi lainmuutoksen jälkeen 17 viikonloppuvapaata vuodessa. Vapaaksi lasketaan kaksi vapaapäivää peräkkäin perjantai–maanantai-jaksolla.\nHarry Vainio on huomannut, että ihmiset ovat tottuneet käymään kaupassa päivittäin.\n– Jos kaupat ovat kohta aina auki sunnuntaisin, sunnuntain ruokatarpeet ostetaan vasta silloin, Vainio veikkaa.\n– Minun sukupolvelleni sunnuntaivapaalla oli erityinen merkitys. Silloin vietettiin aikaa perheen kanssa, käytiin kylässä isovanhemmilla ja päästiin syömään mummon valmistamia herkkuja. Nykyisin tuntuu ikävältä katsella, kun nuoret perheet viettävät aikaa kauppakeskuksissa mummolan sijasta.\nSunnuntaitöistä sovitaan joustavasti\nHerttoniemen Megahertsin Valintatalon kolme myyjää, eines- ja juustotiskin vastaava Lena Repo, lihamyyjä Jukka Rautio ja hedelmä- ja vihannesosastosta vastaava Nina Cedergren eivät kannata sunnuntaiaukioloja.\n– Aikaisemminkin on pärjätty ilman sunnuntaikauppaa. Itse käyn kaupassa vain kerran viikossa ja ostan viikon ruoat, sanoo neljän lapsen isä Jukka Rautio.\nHeidän myymälässään työskentelee noin 25 henkilöä, joista alle puolet kokoaikaisia. Osa-aikainen Repo tekee jatkuvaa aamuvuoroa, koska kuormat tulevat aamulla. Kaikki kolme tekevät tarvittaessa myös iltavuoroa.\nKirkot eivät kannata sunnuntaiaukioloa\nEuroopan kirkkojen konferenssi, johon kuuluu 120 kirkkoa, vetosi maaliskuussa Euroopan unioniin ja sen jäsenvaltioihin, että sunnuntai säilytettäisiin viikoittaisena lepopäivänä. Lepo on tarpeen työntekijöiden terveyden kannalta, mutta myös työstä palautumisen ja työntekijöiden perheiden kannalta.\nMyöskään arkkipiispa Jukka Paarma ei pidä kehitystä hyvänä. Syynä ei ole kilpailu ihmisten ajasta jumalanpalveluksen aikaan.\n– Enemmän ongelma koskee yhteiskunnan perussolua, perhettä ja sen yhteyttä. Välittömimmin tietenkin kaupan työntekijöitä ja heidän kotejaan, arkkipiispa kommentoi kaupan alan sopimusta Kotimaan verkkolehdelle 20.11.\nVähittäiskaupan alalla työskentelee Suomessa 140 000 ihmistä, joista yli 70 prosenttia on naisia.\n– Sunnuntaina olemme olleet tosi harvoin töissä, koska opiskelijat ottavat mielellään niitä vuoroja. Meillä saa esittää toiveita joustavasti, Cedergren kertoo.\nToiveet kirjataan toivevihkoon, eikä syistä tarvitse tehdä selkoa. Myymäläpäällikkö Miika Ikonen käyttää vihkoa työvuorosuunnittelun pohjana.\nNeljän tunnin pyhätyö ei kannata\nYksi nuoremmista myyjistä, Karri Neenberg, kannattaa sunnuntaiaukioloja, mutta tietyin ehdoin. Sunnuntaityön korvauksen on pysyttävä entisellään eli tuplapalkkana, täysipäiväisillä työntekijöillä on oltava mahdollisuus lepopäivään ja aukioloajan on oltava tarpeeksi pitkä. Neljän tunnin takia ei kannata tulla töihin.\nLiittojen sopimuksessa väläytetään jopa kauppojen aukioloa öisin.\n– Mutta enpä tiedä, kuinka moni haluaisi hakea lapset tarhasta vaikka kello 22. Ja mistä niitä ympärivuorokautisia hoitopaikkoja otetaan? Tavallisistakin hoitopaikoista on pula, Jukka Rautio miettii.\nMyymäläpäällikkö Miika Ikonen ei näe sunnuntaiaukiolojen laajentamisessa ongelmaa.\n– Tietysti sunnuntaityö on kalliimpaa. Mutta onhan meillä liike auki kesäisinkin. Jos ketju päättää, että aukioloja laajennetaan, niin näin tehdään.\n– Luultavasti siihen tarvitaan lisätyövoimaa. Ensin kysyn osa-aikaisilta myyjiltämme, haluavatko he tehdä lisätunteja.\nTyöllistämisvaikutusta onkin pidetty yhtenä perusteena laajentaa aukioloja.


Julkaistu: 5.10.2010 14:32\nKatsottu: 6022 kertaa\n<random12> tää oli kyl tosi hyvä :D\n<what_moonbone> Energialuokka B3, paloturvallisuusluokka 0, ilmanvaihtojärjestelmä Y, jne. Innovaatiot suomessa kielletty.\n<Auron> Kun itse saa päättää ja suunnitella niin kaikki onnistuu.\n<Vadpup> Olen 65 ja mitä tämä on?\n<damuss> Funkki hienoa kommentointia.\n<Gatsby> Eikä edes saanu.\n<Niska00> Hieno! :)\n<Funkki> aivan vitun paska oikeesti tosi pettynyt yleensä pidän :<\n<alibuba> ja saa tulla lisääkin\n<ZorGy> jopa nyt tulee näit lyhytelokuvia :P


Tuomiokirkon kryptassa pohditaan kristinuskon tulkintoja keskiviikkoisin - Rauhan Tervehdys\nKryptasta on mahdollisuus ostaa syötävää ja juotavaa.\nKesäkuun keskiviikkoiltoina kannattaa suunnata Oulun tuomiokirkon kryptaan, jossa tarjoillaan mielenkiintoinen luentotrilogia kello 18 alkaen.\nTiet, totuus ja elämä -illoissa keskustelua kuljettavat tuomiorovasti Satu Saarinen sekä humanisti ja lingvisti Antti Turpeinen.\n”Mitä Jeesus opetti? Alkukirkon ja varhaiskristillisyyden tulkintaa gnostilaisten tekstien valossa.” Filosofian maisteri, tietokirjailija ja gnostikko Pentti Tuominen avaa luentosarjan alkukirkon ja varhaiskristillisyyden gnostilaisella tulkinnalla 8. kesäkuuta.\nLiturginen konsultti Mika K.T. Pajunen jatkaa luentosarjaa 15. kesäkuuta aiheella ”Olemassaolon, poissaolon ja läsnäolon Jumala. Kristinuskon mystinen tulkinta ennen ja tänään.”\n– Raamattua on aina tulkittava. Entä jos jättäisimme kirjaimellisen tulkinnan pois ja keskittyisimme Pyhän kirjan vertauskuvalliseen eli metaforiseen kieleen? Siitäkös vasta elämä nousisi, pohtii piispa emeritus Wille Riekkinen, joka päättää sarjan 22. kesäkuuta ”Uskon, vaikka minulla on aivot! Raamattuslangista selkomieleen!” -luennolla.\nTilaisuuksiin kannattaa saapua jo hyvissä ajoin ja ostaa Cafe Kryptasta syötävää ja juotavaa. Tuotto menee lähetystyön ja kehitysyhteistyöhankkeiden tukemiseen Suomen Lähetysseuran kautta.


Työyhteisösovittelu — Viestintäkoulutus Pedacom Oy\nSovittelussa puolueeton ulkopuolinen sovittelija tai sovittelijapari pyrkii ratkaisukeskeisesti auttamaan konfliktin osapuolia löytämään heille mahdollisen ratkaisun.\nKonfliktit ovat työyhteisöjen arkipäivää. Kuitenkin tavat käsitellä ja ratkoa niitä voivat olla toimimattomia. Usein ristiriitojen syynä ovat puhumattomuus, väärinymmärrykset ja väärät tulkinnat, jotka pitkittyessään ehtivät vaurioittaa yhteisöä ja sen arkista toimintaa. Ratkaisematta jääneet konfliktit lisäävät sairaspoissaoloja ja ennen aikaiselle eläkkeelle hakeutumista ja siten kustannuksia. Ne myös tuottavat henkistä kärsimystä, epäluuloisuutta, masennusta ja siten heikentävät merkittävästi yksilön ja yhteisön työhyvinvointia. Ristiriidat myös heikentävät työyhteisön joustavuutta sekä toimintakykyä muutostilanteissa.\nTyöyhteisösovittelu on menetelmä, jonka avulla ristiriitoihin voidaan puuttua jo varhaisessa vaiheessa ja siten estää niiden haitalliset, jopa tuhoavat seuraukset koko työyhteisölle ja osapuolille itselleen. Työyhteisösovittelu on ristiriitojen ja konfliktien käsittely- ja ratkaisumenetelmä, jossa puolueeton ulkopuolinen sovittelija tai sovittelijapari pyrkii ratkaisukeskeisesti auttamaan konfliktin osapuolia löytämään heille mahdollisen ratkaisun. Sovittelun tavoitteena on tukea konfliktin osapuolia itse ratkaisemaan ristiriita siten, että työyhteisön ihmissuhteet voisivat palautua toimiviksi tai ainakin sellaisiksi, että tehokas työntekeminen on mahdollista. Sovittelussa lähtökohtana on osapuolten vapaaehtoisuus, aktiivinen osallistaminen ja dialoginen keskustelu, vastuunotto ristiriidan ratkaisemisessa sekä kaikkia osapuolia tyydyttävän, konkreettisen ratkaisun löytäminen.\nTyöyhteisösovittelussa ristiriidat voivat koskea esimerkiksi työn jakamista ja työhön liittyviä pelisääntöjä mutta myös vaativampia prosesseja kuten työpaikkakiusaamista, epäasiallista kohtelua tai sukupuolista häirintää. Työyhteisösovittelu on sovittelijan fasilitoima ja koordinoima prosessi, joka voi alkaa yrityksen johdon tai ristiriidan osapuolten aloitteesta.\nPedacomin työyhteisösovittelu edistää työhyvinvointia ja tuo yritykselle taloudellista hyötyä poissaolojen vähenemisen ja työmotivaation sekä työn sujuvuuden paranemisen muodossa. Sovittelu perustuu osapuolten omaan toimintaan ja vastuunottoon, joten se tukee vahvasti sekä osapuolten että koko työyhteisön oppimista. Sovittelu edistää yksilöiden ja työyhteisön konfliktinratkaisutaitojen kehittymistä, voimaantumista sekä parantaa yhteisön työilmapiiriä ja luottamuksen rakentumista.


Missä martta asuu, siellä kukkii sireeni - KOTIKUTOISESTI | Liisa Avelin\nLiisa Avelin 24/05/2021 10/06/2021 Käsinneulominen\nKymenlaakson Marttapiiriliiton 100-vuotishistoriikki julkaistiin Kouvolassa perjantaina 28.5. Alman päivänä, lempeässä alkukesän säässä.\nKymenlaakson Marttojen toiminnanjohtaja Anne Saarikko ja puheenjohtaja, historiikin kirjoittaja Päivi Kukkola Marttakahvion infopisteessä 28.5.2021.\nKymenlaakson marttojen uunituore 100-vuotishistoriikki käsittelee kattavasti koko toiminnan ajan ihan näihin päiviin saakka. 95-sivuisen kirjan 10 euron hinnasta puolet menee hankkeen omarahoitusosuuteen ja puolet Marttajärjestön kehitysyhteistyölle Afrikassa. Onnittelut mielenkiintoisesta kirjasta! Tosin ehdin junamatkalla selailla vain pienen osan, mutta palaan kirjan ääreen varmasti uudestaan.\nKirjassa kerrotaan, kuinka 1900-luvun alussa emännät alkoivat kiinnostua puutarhatöiden lisäksi koristekasveista. Etenkin Sippolassa alettiin istuttaa sireenipensaita kotien pihoille – siitä kirjan kaunis nimi.\nTapahtumassa oli muutakin ohjelmaa. Jenny Helén on Kestävästi Kaakossa -hankkeen projektipäällikkö. Hän opasti torilla kävijöitä muun muassa vaatetuksen kestäviin valintoihin.\nMarttatoiminta alkoi Suomessa vuonna 1899\nMartta-Yhdistys perustettiin Helsingissä keväällä 1899 Lucina Hagmanin aloitteesta ja osana vuosisadan vaihteen kansallista heräämistä, naisasialiikettä ja kansanvalistustyötä. Järjestöä perustettaessa toimintaan vaikutti myös isänmaallisuus.\nAlun perin yhdistyksen nimenä oli Sivistystä kodeille, mutta senaatti ei helmikuun manifestin jälkimainingeissa hyväksynyt sen sääntöjä. Nimi muutettiin ja sääntöjäkin muokattiin käytännönläheisemmiksi: ”Yhdistyksen tarkoituksena on levittää kansannaisille tietoja kodin ja lapsien hoidossa, sekä edistää heidän taitoansa yksinkertaisissa naisten käsitöissä”.\nMarttajärjestö otti tehtäväkseen rakentaa Suomea sen kotien hyväksi tehtävän valistustyön ja naisten kautta tapahtuvan yhteiskunnallisen heräämisen avulla. Havaittiin, että paras tapa auttaa perheitä on opettaa kodissa tarvittavia tietoja ja taitoja niin, että arki sujuu.\nKymenlaaksossa marttatoiminta muotoutui 1900-luvun alusta alkaen alueen pitäjiä kattaviksi suuriksi ja itsenäisiksi yhdistyksiksi, joiden yhteydenpito pääjärjestöön oli keskitettyä. Kymenlaakson Marttapiiriliitto perustettiin 10. helmikuuta vuonna 1921 Reitkallin Talous- ja Puutarhakoulussa Vehkalahdella. Perustajina oli kymmenen marttayhdistystä. Uusi piiriliitto sai nimekseen Läntisen Viipurin läänin Marttaliitto.\nMarttaliiton alueena oli maanviljelysseuran toimialue ja toimipaikkana Hamina. Ensimmäiseksi puheenjohtajaksi valittiin everstinrouva Alma Forstén. Hän oli merkittävä marttavaikuttaja, joka oli tehnyt aloitteen oman järjestölehdenkin perustamisesta. Emäntälehti alkoi ilmestyä vuonna 1902. Nykyisin se ilmestyy nimellä Martat.\nPiiriliitto toimi Läntisen Viipurin läänin Maanviljelysseuran ja sittemmin Kymenlaakson maanviljelysseuran tiloissa 22 vuotta, kunnes se vuonna 1943 sai oman toimiston Haminassa. Vuonna 1958 piiriliiton kotipaikka muuttui Kouvolaan, jossa se nykyäänkin sijaitsee.\nMarttojen osaamiselle oli kysyntää sodan jälkeen. Vilkaisu jäsenmääriin kertoo toiminnan laajuudesta. 1950-luvulla piiriliittoon kuuluneiden yhdistysten määrä oli 37, ja niissä oli yhteensä 163 marttakerhoa ja noin 8500 jäsentä. Kymenlaakson Marttapiiriliitto oli vahvalla kasvu-uralla, sillä vuonna 1961 yhdistysten määrä oli kohonnut 45:een ja jäsenmäärä ylitti reippaasti 10 000 rajan.\nVuonna 2020 piiriliiton nimi on Kymenlaakson Martat ry. Työn tavoite on sama kuin 1900-luvun alussa: edistää kotien ja perheiden hyvinvointia sekä kotitalouden arvostusta. Tarjolla on kotitalousneuvontaa kursseilla, luennoilla ja erilaisissa tapahtumissa, opintoretkiä ja erilaista yhdessä tekemistä.\nKymenlaakson Marttakutomon tuotantoa 1950-luvulta. Marttakutomo perustettiin, kun 1.1.1951 voimaan tullut uusi liikevaihtoverolaki muutti kotikutojien työn veronalaiseksi. Kutomotoiminnan tarkoituksena oli varojen hankkiminen piiriliiton tekemään neuvontatyöhön ja sivuansiomahdollisuuden järjestäminen maakunnan pienkotien emännille ja tyttärille. Kutomo pyrki myös kohottamaan kauppakotiteollisuuden tasoa. Marttakutomo toimi vuosina 1952 – 1960. Sen ensimmäinen hoitaja oli kotiteollisuusopettaja Ella Mussalo. Kuva kirjasta Missä martta asuu, siellä kukkii sireeni.\nMinä ja martat\nMarttoihin kuuluminen on ollut perinne suvussani sekä äidin puolelta Laitilassa että isän puolelta Miehikkälässä. Pisimmän ajan äitini taisi olla Sunilan Martoissa. Tarvittiin useampi elämäntapahtuna, joiden seurauksena minustakin tuli martta. Liityin Kotkan Kässämarttoihin viime keväänä.\nÄidinäitini, vuonna 1897 syntynyt Eine Uusi-Kinnala osallistui 1930-luvun lopulla järjestetyssä Turun maatalousnäyttelyssä työkilpailuihin Laitilan Marttojen edustajana. Eine kilpaili villan kehräämisessä ja perunoiden kuorimisessa, ja molemmista sarjoista tuli toinen sija. Palkinnoksi hän sai hopealusikat. Myös isänäitini Aino Ahonen kuului Marttoihin, samoin hänen tyttärensä Pirkko ja Paula.\n1960-luvun lopulle saakka oli itsestään selvää, että marttojen jäsenyys siirtyi äidiltä tyttärelle ja anopilta miniälle. Vielä oli vallalla ajatus, että ”tästä talosta on aina kuuluttu marttoihin”.\nPrevious Ylhäältä alas neulottu kaarrokevillatakki\nNext Neulekoneella näppärästi: neuvoja ja vinkkejä koneneulojille\nOlitpa taas nopea! 🙂\nHalusin tällä kertaa olla ajan hermolla.🧡\nHienoa! Hyvä me Martat!


Torstai 15.1. 10:45\nPariisi kieltämässä vuosimallia 2000 vanhemmat moottoripyörät kaupungissa?\nSuurkaupungeissa liikenteen tuomat päästöt voivat olla todellinen ongelma. Pariisissa suunnitellaan tiukkoja toimia niiden vähentämiseksi. Yksi sellainen on, että voidaksesi ajaa kaupungin alueella motorisoidulla kaksipyöräisellä, sen tulee olla vuosimallia 2000 tai uudempi. Lue lisää ›\nTorstai 15.1. 09:11\nMercedes-AMG tyytyy vähemmistöosuuteen MV Agustassa - opetus siitä, kun Audi kaappasi Ducatin?\nMercedes-AMG osti viime vuoden lokakuussa 25 % osuuden italialaisesta moottoripyörävalmistajasta MV Agustasta. Sillä AMG sai miehensä mp-valmistajan hallitukseen ja MV Agusta puolestaan sai runsaasti lisää uskottavuutta ja apua tavoitteessaan muuttua pienestä erikoisvalmistajasta kansainväliseksi tekijäksi. Nyt Mercedeksen pääjohtaja on todennut, ettei yrityksellä ole aikomusta vallata MV Agustaa, samalla hän kertoi päättyneestä yhteistyöstä Ducatin kanssa. Lue lisää ›\nKeskiviikko 14.1. 15:18\nHyviä ja huonoja uutisia Triumphin ystäville\nBrittiläinen Triumph Motorcycles möi viime vuonna enemmän moottoripyöriä kuin koskaan sitten uudelleenperustamisensa 1984. Kotimarkkinoiden veto oli tässä vahvana apuna. Huolena on kuitenkin liikevaihdon kehitys. Lue lisää ›\nKeskiviikko 14.1. 13:24\nSkootterikisojen hurjimmat onnettomuudet videolla - miten selviävät hengissä?\nMalesiassa järjestetään vuosittain Petronas AAM Malaysian Cub Prix Championship -mestaruuskisat, joissa sana Cub tulee alunperin Hondan Super Cub -skootterista. Sarjana tarkoituksena on toimia ajokouluna "oikeisiin" ratakisoihin. Hurjannäköistä menoa. Täytyy ihmetellä, ovatko nuoret miehet kumista, kun näyttää, ettei heille satu mitään mitä villeimmistä suhmuroista huolimatta. Lue lisää ›\nKeskiviikko 14.1. 11:26\nVuoden 2014 mp-myynti valui pohjalukemiin, patoutuneita ostopaineita olemassa\nUutiset : Yamaha, Kawasaki, Harley-Davidson, Suzuki, Ducati, Honda, BMW, Aprilia, KTM, Triumph\nVuosi 2014 oli neljäs synkkä vuosi peräkkäin suomalaisten moottoripyörämyyjien kannalta. Vuonna 2013 alitettiin jo 4000 uuden myydyn pyörän raja, mutta viime vuonna tultiin siitäkin vielä alaspäin. Nyt ala uskoo kuitenkin perälaudan koittaneen. Kasvua ei vielä osata povata, koska talouden merkit eivät lupaa mitään positiivista, mutta isoa signaalia paremmasta ei tarvita, kun patoutuneet ostopaineet purkautuvat, uskoo Suzukin Marco Färm. Lue lisää ›\nKeskiviikko 14.1. 08:42\nTämän yksinkertaisemmaksi ei sähköauto enää mene: moottorina porakone\nOhessa rakenteellisessa yksinkertaisuudessaan varsin lämmittävä lapsille tarkoitettu sähköauto, jossa käytetään moottorina akkuporakonetta. Tarvikkeet: neljä lastenvaunujen pyörää, muutama lauta, frisbee, nauloja, narua ja istuin. Milloin joku tekee vastaavan mopon tai triken? Katso video. Lue lisää ›\nTiistai 13.1. 21:01\nBrittiklassikoista maksettiin huippuhintoja Las Vegasissa\nBonhamsin kuuluisassa vuoden alun moottoripyörähuutokaupassa Las Vegasissa myytiin klassisia brittipyöriä huippuhintoihin. Myös maailmanennätyksiä syntyi. Lue lisää ›\nTiistai 13.1. 14:55\nHusqvarnan retrot Vitpilen ja Svartpilen-konseptit tuotantoon 2017\nHusqvarna esitteli marraskuun EICMA-messuilla Milanossa kaksi uutta KTM-yhteistyön pohjalta syntynyttä konseptia Svartpilenin ja Vitpilenin. Tällä tietoa ne tulevat tuotantoon vuoden 2017 aikana. Lue lisää ›\nTiistai 13.1. 10:35\nTäydellinen lahja motoristille?\nJaria valmistaa punk-henkistä teräksistä ranneketjua, joka näyttää moottoripyörän ketjulta. Onko se riittävän motoristihenkisen näköinen? Lue lisää ›\nTiistai 13.1. 09:08\nTulosjulkistus: BMW Motorradin vauhti vain paranee; luvassa 5 uutta mp-mallia 2015\nKoko BMW Groupin viime vuosi oli erittäin hyvä. Kasvu oli vahvaa, samoin BMW Motorradin eli moottoripyörien valmistuksen puolella. Motorrad aikoo vahvistaa positiivista kehitystä julkistamalla vuonna 2015 viisi uutta moottoripyörämallia. Lue lisää ›\nMaanantai 12.1. 14:19\nSuomalainen opiskelijanainen karkotettu Kambodzasta nakuajelun vuoksi\nSuomalainen 22-vuotias opiskelijanainen, brittiläinen 24-vuiotias mies ja 30-vuotias italialainen pidätettiin Kambodzassa ajamassa alastomina moottoripyörillä. Poliisi karkotti opiskelijat, koska he eivät voi antaa turistien levittää pornografiaa maassaan. Yksi opiskelijoista kuvasi ajoa, linkki videoon jutussa. Lue lisää ›\nMaanantai 12.1. 13:45\nRaivoa Texasin motoristien keskuudessa melko mitättömästä syystä\nTexasin osavaltiossa astui voimaan laki, jonka mukaan kaikissa kaksipaikkaisissa moottoripyörissä pitää matkustajalla olla sekä jalkatapit että kahvat, mistä pitää käsin kiinni ajon aikana. Laki on herättänyt sikäläisten motoristien keskuudessa tavattomasti raivoa. Lue lisää ›\nMaanantai 12.1. 11:48\nKapteeni James T. Kirk mukaan mp-businekseen - luvassa tosifuturistinen trike\nKaikkien tuntema näyttelijä Willim Shatner on 83 ikävuodestaan huolimatta hyvässä kunnossa. Mies on pistänyt yhteen American Wrenchistä tunnetun moottoripyörien kustoimoijan Kevin Sirotekin kanssa Rivet Motors -nimisen moottoripyöriä valmistavan yrityksen. Tuloksena on villin futuristisen näköinen trike, jolla Shatner lupaa ajaa halki Yhdysvaltojen jo ensi kesänä. Lue lisää ›\nMaanantai 12.1. 10:25\nHelikopterista ohjattu takaa-ajo: mp-kuski pakoon juosten. Miten kävikään\nDramaattisen helikopterista ohjatun takaa-ajon jälkeen 13-vuotias kuljettaja saadaan kiinni, kun hän ensin hermostuksissaan kaatuilee skootterinsa kanssa nurmikolla. Lopulta hän jättää sen maahan ja lähtee juosten pakoon. Lain koura on kuitenkin pitkä ja helikopterista käsin pystyy ohjaamaan hyvin maassa olevien poliisien toimintaa. Katso video. Lue lisää ›\nSunnuntai 11.1. 14:25\nOnko Suzuki ottamassa vanhat Katana- ja Gamma-tuotenimet käyttöön?\nVaikuttaa siltä, että Suzukilla aletaan vähitellen terästäytyä ankeampien vuosien jälkeen, ja valmistella uusia malleja maailmalle. Ensimmäinen merkki oli huhuttu päätös ottaa tuotantoon turboahdettu Recursion-konspeti. Nyt vaikuttaa siltä, että yritys aikoo ottaa käyttöönsä vanhat ikoniset Katana- ja Gamma-tuotemerkit. Lue lisää ›\nSunnuntai 11.1. 11:25\nNäin lataan sähköajoneuvon akut kahvitauolla - uusi nanoakkutekniikka tulossa\nSähköisten ajoneuvojen määrän lisääntymistä rajoittanee eniten kalleuden lisäksi toimintasäteen pienuus sekä latauksen hitaus. Jos ajat akut miltei tyhjiksi, niin pelkän kahvitauon aikana akku ei ehdi latautua nykytekniikalla nimeksikään. Muutos on kuitenkin tulossa. Israelilainen Storedot valmistaa jo nopeasti varautuvaa akkuteknologiaa, jolloin kännykän akkujen lataaminen kestää vain puoli minuuuttia. Yritys on laajentamassa konseptia myös sähköisten ajoneuvojen akkuihin, jolloin sähköauton akut pystyttäisiin lataamaan täyteen kolmessa minuutissa. Lue lisää ›\nLauantai 10.1. 14:15\nOvatko sähkö-mp:t tekemässä läpimurtoa? Zero takoo ennätyksiä\nKalifornialainen sähkömoottoripyörien valmistaja Zero Motorcycles tiedotti aiemmin tällä viikolla vuoden 2014 myynnin olleen heille ennätyksellisen ja että myynti kasvaa dramaattisesti vuoden 2015 aikana. Lue lisää ›\nLauantai 10.1. 12:05\nVictory takaisinkutsuu 11 eri mallia, 2300 pyörää\nPolaris Industriesin valmistama Victory takaisikutsuu 2342 vuosimallien 2013-2014 pyörää. Syynä on väärin kiinnitetty polttoainepumppu, joka saattaa aiheuttaa pumpun toiminnan. Lue lisää ›\nLauantai 10.1. 10:15\nMitä isot Harrikkamiehet edellä, sitä pieni motoristinalku perässä, katso video\nKauniina kesäisenä päivänä isä ja kaverit lähtevät matkaan Harrikalla. Vaan mitä tekee perheen pienin: perään vaan. Asenne on ainakin kohdallaan. Lue lisää ›\nPerjantai 9.1. 17:21\nMan-saaren TT-ajot 2015: virallinen promovideo, katso ja nauti\nMan-saaren TT-ajotapahtumaviikkoon on tätä kirjoitettaessa 141 päivää, tunti ja 47 minuuttia virallisen sivuston virallisen tapahtumakellon mukaan. Kaikille Man-saaren kisojen faneille odotusajan ja viikonlopun lohduksi ohessa tulevien kisojen virallinen promovideo ohessa. Lue lisää ›


Musiikkiteatteri NYT tekee uuden musikaalin Lahdessa – sen näkevät alueen kaikki kahdeksasluokkalaiset - ESS.fi\nKulttuuri ja viihde 15.5.2019\nMusiikkiteatteri NYT tekee uuden musikaalin Lahdessa – sen näkevät alueen kaikki kahdeksasluokkalaiset\nMusiikkiteatteri NYT on lahtelainen ryhmä. Kuva: Harri Knuuttila\nLahden alueella uutta musiikkiteatteria tuottava Musiikkiteatteri NYT kantaesittää Opus Deus -nimisen musikaalin Lahden kaupunginteatterin Eero-näyttämöllä 29. lokakuuta.\nEsityksen käsikirjoitus, sävellys ja ohjaus on kuusihenkisen ryhmän. Ryhmää vahvistaa Tiina Hauta-aho, joka vastaa lavastuksesta, pukusuunnittelusta ja valosuunnittelusta.\nMusikaali kertoo parikymppisestä videobloggarista, joka etsii suuntaa elämälleen aikuisuuden kynnyksellä. Videobloggarin elämässä kääntyy uusi lehti, kun hän löytää internetistä Opus Deus -elämäntaito-oppaan, jonka avulla voi tulla jumalaksi.\nMusikaalin kerrotaan tiedotteessa vievän katsojansa matkalle vallan ytimeen. Esitys ruotii myös itsekeskeisyyttä, täydellisyyden tavoittelua ja modernia mediakulttuuria. Teemoja käsitellään itseironisen mustan huumorin ja oivaltavan musiikkiteatterin keinoin.\nOpus Deus on vuonna 2016 perustetun lahtelaisen ryhmän kolmas kokoillan esitys.\nMusikaali on valittu myös osaksi Taidetestaajat-hanketta, jossa sen näkevät kaikki Lahden alueen kahdeksasluokkalaiset. Musikaalin tuottaja Panu Kangas sanoo, että nuorten katsojien saaminen teatteriin on ryhmälle tärkeä tavoite.\n– Uskomme Opus Deuksen aiheiden puhuttelevan nuorta yleisöä.\nLahti Musiikkiteatteri Nuoret\nValtakunnansyyttäjä on pyytänyt eduskunnan suostumusta asettaa kansanedustaja Juha Mäenpää syytteeseen\nHaagin tuomioistuin ottaa Myanmarin rohingya-muslimeja koskevan kanteen käsittelyyn\nPuusaari Lahden vihreiden valtuustoryhmän puheenjohtajaksi\nRokka ja Bond dominoivat lippukassaa 2010-luvulla elokuvissa\nLahtelainen Konsta Hietanen hyppää Salkkareihin, katso video\nKirja-arvio: Emmi-Liia Sjöholmin esikoisromaani Paperilla toinen on nuoren naisen avoin tilitys äidiksi kasvamisesta\nKommentti: Älä kuuntele tätä kirjaa!\nLounaskeiton on oltava niin tuhtia, ettei iltapäivällä tarvita karkkipussia, sanoo lahtelaisen Tryffdeli-lounaskahvilan soppamies Esa Blick\nMuotoiluinstituutin uutena johtajana aloittanut Vesa Härkönen: "En tiedä opettamisesta mitään, eikä tarvitsekaan" - Bisneskellokkaan nostaminen taidekoulun johtoon ei miellytä kaikkia muotsikkalaisia


Common Log File System Driver -ohjain, joka kuuluu Microsoftin Microsoft Windows -käyttöjärjestelmään (www.microsoft.com).\nKuvaus: Alkuperäinen CLFS.sys on tärkeä osa Windowsia ja aiheuttaa harvoin ongelmia. CLFS.sys sijaitsee C: \_ Windows \_ System32-kansiossa. Tunnetut tiedostokoot Windows 10/8/7 / XP: ssä ovat 244 152 tavua (50% kaikista esiintymisistä), 250 560 tavua, 249 408 tavua tai 247 352 tavua.\nOhjain voidaan käynnistää tai pysäyttää Ohjauspaneelin Palvelut-palvelusta tai muista ohjelmista. Tiedosto on Windows-järjestelmätiedosto. Se on Microsoftin allekirjoittama tiedosto. Ohjelmalla ei ole näkyvää ikkunaa. Luotettava yritys on varmistanut CLFS.sys-tiedoston. CLFS.sys näyttää olevan pakattu tiedosto. Siksi tekninen turvaluokitus on 0% vaarallinen .\nTämän version poistaminen: Jos sinulla on ongelmia CLFS.sys-sovelluksen kanssa, voit tehdä seuraavan:\n1) Poista Microsoft Windows- ohjelmisto Windowsin Ohjauspaneelista / Lisää tai poista sovellus (Windows XP) tai Ohjelmat ja ominaisuudet (Windows 10/8/7).\n2) etsi apua www.microsoft.com-sivustolta.\nJos CLFS.sys sijaitsee C: \_ Windows \_ System32 \_ ajurit -kansiossa, turvaluokitus on 0% vaarallinen . Tiedoston koko on 279 384 tavua (50% kaikista esiintymisistä) tai 275 352 tavua. CLFS.sys-tiedosto on Windowsin ydinjärjestelmätiedosto. Tiedosto on Microsoftin allekirjoittama tiedosto. Ohjelmalla ei ole näkyvää ikkunaa. CLFS.sys näyttää olevan pakattu tiedosto.\nTärkeää: Jotkut haittaohjelmat naamioivat itsensä nimellä CLFS.sys. Siksi sinun tulee tarkistaa CLFS.sys-prosessi tietokoneellasi nähdäksesi, onko se uhka. Suosittelemme Security Task Manager -sovellusta tietokoneesi turvallisuuden tarkistamiseen. Tämä oli yksi Washington Postin ja PC-maailman suosituimmista ladattavista kuvista .\nPuhdas ja siisti tietokone on keskeinen vaatimus CLFS-ongelmien välttämiseksi. Tämä tarkoittaa haittaohjelmien tarkistuksen suorittamista, kiintolevyn puhdistamista 1 cleanmgr: llä ja 2 scc / scannow: lla, 3 tarvittavien ohjelmien poistamisesta, Autostart-ohjelmien tarkistamisesta (4 msconfig: n avulla) ja Windowsin automaattisen päivityksen 5 käyttöönotosta. Muista aina tehdä säännöllisiä varmuuskopioita tai ainakin asettaa palautuspisteitä.\nSeuraavat ohjelmat ovat osoittautuneet hyödyllisiksi tietokoneesi CLFS.sys-prosessin analysoinnissa: Suojaustehtävien hallinta näyttää kaikki käynnissä olevat Windows-tehtävät, mukaan lukien sulautetut piilotetut prosessit, kuten näppäimistön ja selaimen valvonta tai Automaattisen käynnistyksen merkinnät. Ainutlaatuinen tietoturvariski osoittaa prosessin todennäköisyyden vakoiluohjelmina, haittaohjelmina tai troijalaisina. B Malwarebytes Anti-Malware havaitsee ja poistaa kiintolevyltä nukkuvia vakoiluohjelmia, mainosohjelmia, troijalaisia, näppäimistölokeroita, haittaohjelmia ja jäljittäjiä.


Perussuomalaisten viesti puhuttelee nuoria - ePressi\nJos eduskuntavaalit järjestettäisiin nyt, äänestäisi 19% nuorista perussuomalaisia. Perussuomalaiset ovat etenkin miesten suosiossa. Toiseksi suosituin puolue nuorten keskuudessa oli vihreät 15% kannatuksella, SDP kolmas 12% ja kokoomus neljäs 11% kannatuksella, selviää Ajatuspaja Alkion teettämästä kyselytutkimuksesta, jossa tutkittiin 15—29-vuotiaiden nuorten puoluenäkemyksiä, arvoja ja kansalaistoimijuutta. Puoluekantaansa ei osannut kertoa 22% vastaajista.\n-Perussuomalaisten nousu nuorten suosituimmaksi puolueeksi on uutinen. Erilaisissa barometreissä, nuorisovaaleissa ja tutkimuksissa nuorten suosituimpia puolueita ovat olleet jo pitkään vihreät ja kokoomus. Nyt kokoomus on joutunut väistymään, kertoo Ajatuspaja Alkion tutkimuskoordinaattori Pauliina Maukonen.\nKärkipuolueiden kannatus on vahvasti sukupuolittunut. Perussuomalaisia äänestäisi 29% miehistä ja vain 10% naisista. Vihreitä äänestäisi 24% naisista ja vain 8% miehistä. Myös kokoomus on enemmän miesten puolue. Keskustan kokonaiskannatus oli tutkimuksessa 6%.\nPerussuomalaisten suosio miesten keskuudessa on tuttua myös eurooppalaisista vertailuista, kuten syyskuussa julkaistu ”Eduskuntavaalitutkimus 2019” osoittaa. Perussuomalaisten kannattajia yhdistävät politiikan tutkijat Elina Kestilä-Kekkosen ja Josefina Sipisen mukaan miesvaltaisuuden lisäksi matala koulutustausta ja asenne politiikkaan kulttuurisena tai toimintatavallisena kysymyksenä.\nAjatuspaja Alkion kyselytutkimuksen mukaan perussuomalaisissa ja vihreissä nuoriin vetoavat puolueiden arvot sekä viestien ymmärrettävyys. Vihreät eroavat vastaajien mukaan muista puolueista siinä, että he puhuvat nuorille tärkeistä asioista ja puolueen viestintä ja muu toiminta on nykyaikaista ja nuoriin vetoavaa. Vihreät nähdään yhteiskuntaa uudistavana puolueena, joka huomioi myös yhteiskunnan vähemmistöryhmät. Perussuomalaisten koettiin kertovan rehellisesti omista tavoitteistaan ja heillä nähtiin olevan rohkeutta tehdä vaikeita ja epäsuosittuja asioita ja päätöksiä.\n- Perussuomalaiset ja vihreät ovat onnistuneet sanoittamaan nuorille, kuinka he eroavat muista puolueista. Muut puolueet ovat nuorille ikään kuin hahmottumatonta puoluemassaa, joiden viestiä ei ymmärretä. Nuorten neuvot puoluetoimijoille ovat kuitenkin selkeät: Puolueiden tulee keskittyä etsimään ratkaisuja Suomen suuriin ongelmiin ja haasteisiin, jotta ne olisivat kiinnostavampia nuorten silmissä, kertoo tutkimuskoordinaattori Pauliina Maukonen Alkiosta.\nKyselytutkimuksen otos kerättiin sähköisellä kyselyllä 18.8.2020 – 4.9.2020. Tutkimukseen vastasi yhteensä 1028 iältään 15 – 29-vuotiasta suomalaista. Otos on painotettu ja kiintiöity siten, että se edustaa 15 – 29-vuotiaita suomalaisia iän, sukupuolen ja maakunnan (pl. Ahvenanmaa) mukaan. Tutkimuksen toteutti Aula Research Oy.\nHallitus ja valtioKotimaaPääuutinenPolitiikkaSosiaaliset kysymykset


HEVONEN HOITAA MAISEMAA JA LUONTO HEVOSTA - PDF\nDownload "HEVONEN HOITAA MAISEMAA JA LUONTO HEVOSTA"\n1 HEVONEN HOITAA MAISEMAA JA LUONTO HEVOSTA Lahti Hannele Partanen Maa- ja kotitalousnaisten Keskus ProAgria Keskukset\n2 Hevonen nauttii laiduntamisesta. Se on osa hevosen luontaista elämää. Laumaeläin, joka liikkuu, puolustautuu, syö ja seurustelee omiensa kanssa Vaihteleva maasto lisää liikunnan monipuolisuutta Vahvistaa lihaksistoa, niveliä ja luustoa Parantaa elimistön aineenvaihduntaa Tarjolla maittavaa ruokaa\n3 Laiduntaminen on mahdollisuus hevosalalle Laidunalueiden lisääntyminen näkyy ja herättää myönteistä keskustelua. Luonnon hoidon lisääminen Maiseman elävöittäminen Imagon nosto Ristiriitojen vähentäminen Elinkeinojen kehittäminen Yhteistyön lisääminen\n4 Luonnonlaidun on syntynyt laiduntamalla ja niittämällä. Perinnemaisemien pinta-ala on huvennut yhteen prosenttiin luvun alusta. Hevosala voi vaikuttaa luonnon monimuotoisuuden säilymiseen laiduntamalla luonnonlaitumilla.\n6 Erilaisia laidunalueita Viljellyt peltolaitumet Luonnonhoitopellot Luonnonlaitumet Pihapiirit\n7 Suojavyöhykkeet Reunavyöhykkeet Joutomaat Natura-alueet ja kansallispuistot\n8 Alueen on oltava hevosille sopiva. Alue on pystyttävä aitaamaan ja valvomaan päivittäin. Yhteistyö eri hevostallien kesken Naapuritallit, kunnat, seurakunnat, yhdistykset Ilmoittelu paikallislehdissä Yhteistyö viljelijöiden kanssa Luonnonlaitumet, luonnonhoitopellot, suojavyöhykkeet Ympäristökorvauksen hyödyntäminen Laidunnuspalvelut\n10 KUSTANNUSTEN MUODOSTUMINEN Perustamiskustannukset Ylläpitokustannukset\n11 Mitä yrittäjä hyötyy laiduntamisesta? Yleinen alan imagon nosto Laidunpalvelujen tuottaminen lisäelinkeinona maataloudelle Hyödyntäminen eri toimintaaloilla Hevoskasvatus, ratsastuskoulutoiminta, ravivalmennus, hevosten hoitopalvelut, hevosmatkailupalvelut, hyvinvointi- ja matkailupalvelut\n12 Maiseman tuotteistaminen on tätä päivää Kerro laitumen tarina Elämyksellinen toiminta luonnossa hevosten kanssa Kummihevoset Linturetket luonnonlaitumille\n13 MITÄ KUNTA HYÖTYY LAIDUNTAMISESTA? Hoidolla asukkaiden arvostus ja myönteinen suhtautuminen. Kustannustehokasta alueiden hoitoa.\n14 Tee laidunsopimus aina kirjallisena Sopimuksessa mm. nämä asiat Katso sopimusmalli ja/tai maanvuokraussopimus Sopijaosapuolet Mitkä maat kuuluvat sopimukseen Sopimusaika Vastuuhenkilö, eläinten seuranta päivittäin Vastuujako hoito/aita/muut/ongelmatilanteet Mahdollisten korjausten korvaaminen Vakuutuksenottaja\n15 Viheralan hoitoluokitus B3 LAIDUNALUE Kevättyöt Laidunalue on sopiva laiduntamiseen ja se on aidattu. Laidunalue on siistitty roskista ja esineistä. Laidunaitojen, porttien ja laidunrakennelmien kunto on tarkastettu ja tehty tarvittavat korjaukset ennen laidunkauden alkua. Laiduntamisesta on tehty sopimus eläinten omistajan kanssa. Hoito Eläimet on tuotu sovitusti ja haettu sovitusti. Eläimiä on sovittu määrä. Eläinten ja laidunalueen hoito on toteutettu eläintenomistajan kanssa tehdyn hoitosuunnitelman ja sopimuksen mukaisesti. Laiduntamisesta on pidettävä hoitopäiväkirjaa. Tiedotus Laidunalueilla eläinten tulosta on ilmoitettu asukkaille. Alueella on riittävästi opastauluja ja ne on pidetty kunnossa. Sopimuksessa on kunnossapitovastuu. On sovittu, saako aitaukseen mennä ja jos saa mennä, kuka vastaa asiasta. Päivittäinen seuranta Alueelle on sovittu vastuuhenkilö ja tämä on seurannut eläimiä päivittäin. Sopimuksessa on sovittu, kuka vastaa mahdollisista ongelmatilanteista. Eläinten hyvinvoinnista sekä riittävästä veden saannista on huolehdittu.\n16 KERRO SIITÄ, MITÄ TEET Asukkaille, matkailijoille, vierasryhmille Luonnonhoidosta, maiseman avoimuudesta, hevosten hyvinvoinnista...\n17 TIEDOTA SIITÄ MITÄ TEET Kutsu tiedotusvälineille: Hevoset laitumille kesätöihin hoitamaan luontoa ja ilahduttamaan ihmisiä.\nMaisemalaiduntaminen opas käytännön toteuttamiseen Julkaisija Maa- ja metsätalousministeriö Kustantaja Maa- ja metsätalousministeriö maatalouden ympäristötukivaroilla Teksti Riikka Söyrinki ProAgria Pirkanmaa,